title: Thaimaalainen paviljonki

text: Paviljongin seinät on rakennettu jämtlantilaisesta kalkkikivestä. Lattiapinta-ala on 75 m² ja huonekorkeus seitsemän metriä. Katto kohoaa 26 metrin korkeuteen. Paviljongin sisällä on Chulalongkornin pronssipatsas luonnollisessa koossa. Se on sisätilojen ainoa koristus, muuten sisustus on yksinkertainen.


title: Thaimaalainen paviljonki

text: Vuosittain Chulalongkornia juhlitaan 19. heinäkuuta, ja kesäisin on myös thaimaalaisten tanssi- ja musiikkiryhmien esityksiä. Paviljongin käyttö ja matkailutoiminta on ollut yrittäjän hoidossa.


title: Thaimaalainen paviljonki

text: Paviljongin ympärillä on thaimaalainen puisto. Siellä on myös kasvihuone, jossa kasvatetaan tyypillisiä thaimaalaisia kasveja, kuten chiliä, banaania, kurpitsaa, maapähkinöitä ja kukkia. Vuosittain puistossa vihitään useita pareja.


title: Aoba-luokka

text: Aoba-luokka () oli keisarillisen Japanin laivaston kahden aluksen muodostama raskas risteilijäluokka, jonka alukset valmistettiin vuosina 1924–1928. Luokan molemma alukset tuhoutuivat toisessa maailmansodassa.


title: Furutaka-luokka

text: Furutaka-luokka () oli keisarillisen Japanin laivaston kahden aluksen muodostama raskas risteilijäluokka, jonka alukset valmistettiin vuosina 1922–1926. Luokan molemmat alukset tuhoutuivat toisessa maailmansodassa.


title: Amateur World Series 1939

text: Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1939 Turnaus pelattiin Kuubassa, jossa isäntäjoukkueen lisäksi olivat paikalla Nicaraguan ja Yhdysvaltain maajoukkueet. Hallitseva mestari Iso-Britannia ei ollut puolustamassa mestaruuttaan.


title: Year One

text: Year One voi tarkoittaa ainakin seuraavia:


title: Midas (täsmennyssivu)

text: Midas voi tarkoittaa ainakin seuraavia:


title: Sazanami (1931)

text: Sazanami () oli keisarillisen Japanin laivaston Fubuki-luokan hävittäjä toisessa maailmansodassa.


title: Sazanami (1931)

text: Alus tilattiin osana vuoden 1923 laivasto-ohjelmaa Maizurun laivastontelakalta, missä köli laskettiin 21. helmikuuta 1930. Alus laskettiin vesille 6. kesäkuuta 1931 ja otettiin palvelukseen 19. toukokuuta 1932.


title: Sazanami (1931)

text: Alus oli toukokuussa 1942 7. hävittäjäviirikön, jonka muut alukset olivat "Akebono" ja "Ushio", mukana Korallimerellä, jossa se pelasti upotetun lentotukialus "Shōhōn" eloonjääneitä. Myöhemmin alus siirtyi viirikön mukana pohjoiselle Tyynellemerelle, ja se osallistui harhautukseen Aleuteille Midwayn taistelun aikana.


title: Sazanami (1931)

text: Alus osallistui 17. elokuuta 1943 Horaniun taisteluun, joka käytiin Vella Lavellan koillispäässä. Yhdysvaltain laivaston alusten tutkat havaitsivat japanilaisosaston, minkä seurauksena hävittäjäosastot kohtasivat toisensa. Taistelussa ei kuitenkaan kumpikaan osapuoli kärsinyt merkittäviä vaurioita.


title: Sazanami (1931)

text: Yhdysvaltain laivaston sukellusvene "USS Albacore" torpedoi 14. tammikuuta 1944 "Sazanamin" 300 merimailia Japilta kaakkoon. Aluksen miehistöstä 153 sai surmansa, ja "Akebono" pelasti 89.


title: Romantiikkaa ruusutarhassa

text: Romantiikkaa Ruusutarhassa on suomalaisen Raimo Piipposen studioalbumi vuodelta 1976.


title: Heinrich von Brentano

text: Heinrich von Brentano di Tremezzo (6. kesäkuuta 1904 Offenbach am Main, Saksa – 14. marraskuuta 1964 Darmstadt, Länsi-Saksa) oli saksalainen kristillisdemokraattinen poliitikko. Hän toimi Saksan liittotasavallan ulkoministerinä 1955–1961.


title: Heinrich von Brentano

text: Brentano syntyi Offenbach am Mainissa lombardialaissukuisen Otto von Brentanon poikana. Isä oli keskustaa edustanut poliitikko, jonka arvostettu suku oli asettunut Hesse-Darmstadtin alueelle jo 1600-luvulla. Toinen perheen pojista, Bernard von Brentano (1901-1964), tunnetaan kirjailijana.


title: Heinrich von Brentano

text: Heinrich von Brentano opiskeli oikeustiedettä Münchenin yliopistossa ja suoritti loppututkintonsa 1929. Hän väitteli tohtoriksi Gießenin yliopistossa 1932 ja työskenteli vuodesta 1932 lähtien lakimiehenä Darmstadtissa ja sitten vuosina 1943–1945 syyttäjänä Hanaussa.


title: Heinrich von Brentano

text: Toisen maailmansodan jälkeen Brentano oli yksi CDU:n perustajista ja eteni Hessen maapäiville 1946. Vuoden 1949 vaaleissa hänet valittiin Saksan valtiopäiväedustajaksi Bergstraßen vaalipiiristä. Liittovaltion parlamentissa Brentano toimi CDU/CSU-ryhmän puheenjohtajana 1949–1955 ja vuodesta 1961 kuolemaansa 1964 saakka.


title: Heinrich von Brentano

text: Liittoutuneiden miehitysvallan päätyttyä 1955 Brentano nimitettiin liittotasavallan ulkoministeriksi tehtävää aiemmin hoitaneen Konrad Adenauerin seuraajana ja tämän suuntaviivoja edelleen noudattaen. Brentano erosi, kun Adenauer muodosti kokoomushallituksen FDP-puolueen kanssa vuoden 1961 vaalien jälkeen. Hänen jälkeensä ulkoministeriksi nimitettiin Gerhard Schröder (jota ei pidä sekoittaa samannimiseen myöhempään liittokansleriin).


title: Milka Taivassalo

text: Milka Taivassalo (s. 1986) on suomalainen poliitikko ja Suomen Kristillisdemokraattisten nuorten pääsihteeri. Hän on aloittanut toimessa vuonna 2012. Hän toimii myös pin-up-mallina. Koulutukseltaan Taivassalo on agrologi (AMK).


title: Eddie Läck

text: Eddie Läck (s. 5. tammikuuta 1988) on ruotsalainen jääkiekkoilija, joka pelaa maalivahtina NHL-seura Calgary Flamesissa. Aiemmin hän on pelannut ammattilaistasolla NHL-seura Vancouver Canucksissa ja Carolina Hurricanesissa, Ruotsissa Allsvenskan-joukkue Leksands IF:ssä ja Elitserien-joukkue Brynäs IF:ssä. Jäätyään varaamattomaksi jälkeen, Läck teki vapaana pelaajana sopimuksen Vancouver Canucksin kanssa vuonna 2010. Ensimmäisellä kaudellaan Canucksin organisaatiossa Läck pelasi farmijoukkue Manitoba Moosessa, jossa hänet valittiin kaudella 2010–2011 tulokkaiden tähdistöön. Läck on saanut lempinimekseen "The Stork" pitkien jalkojensa vuoksi.


title: Eddie Läck

text: Läckin ura alkoi kotikaupungin joukkueessa Norrtälje IK:ssa. Hän osallistui kahdesti vuosittain järjestettävään TV-pucken-turnaukseen Tukholman alueen toisessa joukkueessa. Kaudella 2004–2005 hän siirtyi Djurgårdens IF:n organisaatioon ja auttoi sen juniorijoukkuetta voittamaan hopeaa alle 18-vuotiaiden Allsvenskanissa. Kaksi vuotta myöhemmin hän siirtyi pelaamaan Leksands IF:ään J20 -tasolla.


title: Eddie Läck

text: Läck teki ammattilaisdebyyttinsä Leksands IF:n miesten joukkueessa Ruotsin toiseksi korkeimmalla sarjatasolla Allsvenskanissa, jossa hän pelasi kaudella 2006–2007 kolme ottelua. Seuraavan kauden jälkeen hänen päästettyjen maalien keskiarvonsa oli 26 ottelussa 1,96. Hän kuitenkin pelasi edelleen myös junioreissa. Kaudella 2008–2009 hän onnistui vakiinnuttamaan paikkansa Leksands IF:n ammattilaisjoukkueessa kukistamalla entisen NHL-maalivahti Ed Belfourin taistelussa aloittavan maalivahdin paikasta. 32 ottelussa Läckin torjuntaprosentiksi muodostui 93,0 ja päästettyjen maalien keskiarvoksi 2,02.


title: Eddie Läck

text: Ennen NHL Central Scouting Bureau oli sijoittanut Läckin ennusteissa Euroopan yhdeksänneksi parhaaksi maalivahdiksi, mutta häntä ei lopulta kuitenkaan varattu. Kolmen Leksands IF:ssä pelaamansa kauden jälkeen Läck siirtyi Ruotsin korkeimmalle sarjatasolle, Elitserieniin, jossa pelaavan Brynäs IF:n kanssa hän teki 6. heinäkuuta 2009 kahden vuoden mittaisen sopimuksen. Elitserienissä hän debytoi 17. lokakuuta tullessaan ensimmäisen erän lopulla Florida Panthersin sopimusmaalivahti Jacob Markströmin tilalle. Hän pysäytti 18 laukausta, kun Brynäs hävisi ottelun Färjestadille numeroin 3–2. Läck pääsi Markströmin varamaalivahtina pelaamaan 14 pelissä, joissa hän päästi keskimäärin 2,67 maalia per ottelu ja hänen torjuntaprosentikseen muodostui 91,1. Läck edusti Ruotsia jääkiekon MM-kilpailuissa vuonna 2017.


title: Eddie Läck

text: Läckin pelaaminen kiinnitti Vancouver Canucksin kykyjenetsijä Lars Lindgrenin huomion ja Canucks teki kesällä Läckin kanssa kahden vuoden tulokassopimuksen, joka julkaistiin 6. huhtikuuta 2010. Hän lähti myöhemmin Ruotsista pelaamaan Canucksin organisaatioon. Hän pelasi Canucksin AHL:ssä pelaavassa yhteistyöjoukkue Manitoba Moosessa, jossa teki debyyttinsä 9. lokakuuta Rockford IceHogsia vastaan. Hän torjui 5–2 -voittoon päättyneessä ottelussa 23 laukausta. Läck joutui kilpailemaan peliajasta Moosen toisen maalivahdin Tyler Weimanin kanssa, mutta pystyi torjumaan joukkueen aloittavana maalivahtina 53 ottelussa, joista joukkue voitti 28 ottelua, hävisi 21 varsinaisella peliajalla sekä 4 jatkoajalla tai rangaistuslaukauksilla. Läckin torjuntaprosentti oli 92,6 (neljänneksi paras liigassa) ja päästettyjen maalien keskiarvo 2,26 (seitsemänneksi paras liigassa). Läck valittiin tulokkaiden tähdistöön. Kauden 2011 Calder Cup -pudotuspeleissä hän auttoi Moosen toiselle kierrokselle torjuen 12 ottelussa torjuntaprosentilla 93,2. Manitoban tiputettua Hamilton Bulldogsin, Läck kutsuttiin 13. toukokuuta 2011 Canucksiin, joka eteni aina Stanley Cup -finaaleihin asti, joissa se kuitenkin hävisi Boston Bruinsille seitsemännessä ottelussa.


title: Eddie Läck

text: Roberto Luongon ja Cory Schneiderin pelattua Canucksin maalivahtikaksikkona Läck joutui aloittamaan toisen kautensa AHL:ssä. Winnipeg Jetsin palattua takaisin NHL:ään, Moose muutti St. John'siin Jetsin farmijoukkueeksi. Tilalle Vancouverin uudeksi yhteistyökumppaniksi tuli Chicago Wolves, jossa Läck debytoi 8. lokakuuta 2011. Hän torjui 33 laukauksesta 31, kun Wolves hävisi rangaistuslaukaukskilpailussa lukemin 3–2 San Antonio Rampagelle. Ensimmäisen voittonsa ja nollapelinsä Wolvesissa Läck sai tilille kolme peliä myöhemmin 21. lokakuuta Rockford IceHogsia vastaan. Seuraavassa kuussa Läck kutsuttiin ylös Vancouveriin aloittavan maalivahdin Roberto Luongon loukkaannuttua. Läck debytoi NHL:ssä 16. marraskuuta 2011. Hän istui ottelun kokonaan vaihtopenkillä Schneiderin pelatessa Vancouverin voittanutta Chicago Blackhawksia vastaan. Hänen saldonsa Wolvesissa oli 21–20–3, torjuntaprosentti 92,5 ja päästettyjen maalien keskiarvo 2,31. Kauden jälkeen yhdessä varamaalivahti Matt Climien kanssa Läck auttoi Wolvesin liigan ensimmäiselle sijalle päästettyjen maalien keskiarvossa. Joukkueen tulos oli 2,54. Läckin toinen kausi Wolvesissa alkoi numeroiden valossa edellistä huonommin. Kauden alun jälkeen hän loukkasi itsensä ja oli loppukauden sivussa. Hän pelasi kaudella loukkaantumisensa vuoksi vain 13 peliä 89,9 torjuntaprosentilla, 3,00 päästettyjen maalien keskiarvolla ja 7–4–1 -saldolla.


title: Eddie Läck

text: Läck nimettiin Canucksin varamaalivahdiksi kauden 2013–2014 alussa ja hän pääsi ensimmäisen kerran pelaamaan 6. lokakuuta 2013 jatkoajalla otetusta 5–4 -voitosta Calgary Flamesista. 15. marraskuuta huolimatta siitä että Läck oli pelannut joukkueessa vain viidessä ottelussa, Canucks teki hänen kanssaan kahden vuoden mittaisen jatkosopimuksen, jonka arvo oli 2,3 miljoonaa dollaria. 9. joulukuuta 2013 hän pelasi ensimmäisen nollapelinsä NHL:ssä Carolina Hurricanesia vastaan.


title: Eddie Läck

text: 4. maaliskuuta 2014 Luongo kaupattiin Canucksista pois Florida Panthersiin yhdessä AHL:ssä pelanneen Steven Anthonyn kanssa. Tilalle Canucks sai Floridalta toisen ruotsalaisen maalivahdin Jacob Markströmin ja hyökkääjä Shawn Matthiasin. Kaupan jälkeen yhdessä Brynäsissä pelanneet Markström sekä Läck olivat Canucksin NHL:ssä pelaavat maalivahdit ja Läckistä tuli ensimmäisen kerran uransa aikana aloittava maalivahti NHL:ssä.


title: Kadotettu nuoruus

text: Kadotettu nuoruus on Tulipunaruusujen studio-albumi vuodelta 1982


title: Elin kysymättä hintaa

text: Elin kysymättä hintaa on Tulipunaruusujen studioalbumi vuodelta 1997.


title: Kenyah

text: Kenyah on Borneon saarella puhuttu austronesialainen kieli. Sitä puhuu äidinkielenä ihmistä Malesian Sarawakin osavaltiossa, minkä lisäksi Indonesian Itä-Kalimantanin provinssissa asuu kenyahin puhujaa. Kenyahin lähimpiin sukukieliin kuuluvat kayan ja penan.


title: Hans-Renner-Schanze

text: Hans-Renner-Schanze tarkoittaa seuraavia:


title: Samaipaticereus

text: Samaipaticereus on kaktuskasvisuku, jossa on vain yksi laji, "S. corroanus". Suvun tieteellinen nimi on annettu Boliviassa sijaitsevan Samaipatan kaupungin mukaan, jota ympäröivää aluetta luonnehtii piikkipensaikko ja kuiva metsä, joissa monet kaktuslajit kasvavat. Niistä yksi kookkaimmista pylväskaktuksista on tässä puheen oleva laji.


title: Samaipaticereus

text: Laji kasvaa rungolliseksi puuksi ja monihaaraiseksi, kahdesta neljään metrin korkuiseksi. Haarat ovat pystyjä, nivelettömiä, vihreitä, ja niissä on neljästä kuuteen uurretta. Piikkejä on ryhmässään tavallisesti viisi, eivätkä ne ole erilaistuneet keski- ja säteittäispiikeiksi. Kukkia on yhdessä varressa paljon ja ne avautuvat yöllä sekä jäävät auenneiksi myös seuraavan päivän ajan. Kukka on suppilomainen ja enintään viiden cm:n pituinen, väriltään vihertävän valkoinen; uloimpien kehälehtien kärjet ovat ruskeita. Pohjuksessa on pitkiä suomuja, lyhyitä karvoja ja muutamia sukasia. Hedelmä on pallomainen, tylppä, kyhmyinen ja vaaleahkon punainen. Se avautuu pitkittäin, jolloin punaisenoranssi malto tulee näkyviin. Kukan kehälehdet jäävät hedelmään.


title: Samaipaticereus

text:
Laji kasvaa melko pienellä alueella Boliviassa Samaipatan kaupungin ympäristössä noin 1500 metrin korkeudessa.
Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Kotiinpaluu (Jukka Kuoppamäen albumi)

text: Kotiinpaluu on Jukka Kuoppamäen elokuussa 2012 julkaistu studioalbumi. Albumi merkitsi nimensä mukaisesti Kuoppamäen paluuta folk rock -juurille, sillä hän tunsi olevansa kyseisessä tyylilajissa ”eniten kotonaan”. Alkuperäinen ajatus folk rock -levystä onnistui kuitenkin vain osittain, sillä albumille päätyi lopulta myös lähes koko amerikkalaisen juurimusiikin kirjo; countrya, bluesia, bluegrassia ja skiffleä.Kuoppamäki: s. 191


title: Kotiinpaluu (Jukka Kuoppamäen albumi)

text: Albumin radiohitiksi nousi single ”Väärinpeluri”, joka sai runsaasti soittoaikaa Radio Suomen taajuudella. Levyn toinen single oli ”Kesäelämää”.


title: Anders Nilsen

text: Anders Nilsen (s. 23. kesäkuuta 1988) on norjalainen muusikko ja koomikko, joka tunnetaan tanssimusiikista höystettynä huumorilla. Nilsenin tunnetuin kappale lienee vuonna 2014 julkaistu "Salsa Tequila", jota pidetään kesän 2014 suurimpana eurooppalaisena kesähittinä. Salsa Tequila oli kaupallinen menestys muutamassa Euroopan maassa. Hänen ensimmäinen singlensä "20.000" julkaistiin vuonna 2013. Salsa Tequila sisältää yksittäisiä espanjan kielen sanoja. Nilsen sanoo kappaleessa kuitenkin, ettei osaa puhua espanjaa (no hablo español). Nilsenin isä Leif Nilsen on myös muusikko.


title: Brentano

text:
Brentano voi tarkoittaa seuraavia:
Sukunimenä:


title: Brentano

text: Muuta:


title: Ivan Čarapić

text: Ivan Čarapić (s. 8. helmikuuta 1982 Podgorica) on montenegrolainen jalkapalloilija, pelipaikaltaan puolustaja. Hän on edustanut Maltan toiseksi korkeimmalla sarjatasolla pelaavaa Rabat Ajaxia vuodesta 2012 lähtien.


title: Ivan Čarapić

text: Čarapić voitti Montenegron mestaruuden kaudella 2007–2008 pelatessaan Budućnostissa.


title: Jaakko Puhakka

text: Jaakko Antero Puhakka (s. 17. maaliskuuta 1954 Eno) on Tampereen teknillisen yliopiston rehtori sekä ympäristötekniikan professori . Puhakka toimi Itä-Suomen yliopiston akateemisena rehtorina 2015-2017.


title: Jaakko Puhakka

text: Puhakka syntyi opettaja Antti Puhakan ja terveydenhoitaja Rauha Pajarisen perheeseen. Hänen puolisonsa vuodesta 1980 on diplomi-insinööri Ritva Vaaranrinta. Puhakka tuli ylioppilaaksi Joensuun lyseosta 1973, suoritti Helsingin yliopistossa maatalous- ja metsätieteiden maisterin tutkinnon 1981 ja lisensiaatin tutkinnon 1986 ja väitteli siellä filosofian tohtoriksi 1990.


title: Jaakko Puhakka

text: Toimittuaan Helsingin yliopistossa tutkijana 1981–1983 ja Tampereen teknillisessä korkeakoulussa tutkijan eri tehtävissä 1983 ja 1985–1989 hän oli viimeksi mainitussa ympäristö- ja biotekniikan apulaisprofessori 1995–1997 ja professori vuodesta 1998. Vesi- ja ympäristötekniikan laitoksen esimies hänestä tuli 1997 ja Helsingin yliopiston ympäristöbiotekniikan dosentti 1991. Hän on myös toiminut yliopiston tutkimuksesta vastaavana vararehtorina (2014), luonnontieteiden tiedekunnan varadekaanina sekä kemian ja biotekniikan laitoksen johtajana. Puhakka on tehnyt tutkimusta ympäristöä säästävän kaivostekniikan parissa ja tutkinut mm. kiveä syöviä mikrobeja. Yhdysvalloissa Puhakka oli vierailevana tutkijana 1983–1984 ja vierailevana apulaisprofessorina 1991–1994.


title: Jaakko Puhakka

text: Puhakan vuonna 2015 alkanut toimikausi Itä-Suomen yliopiston akateemisena rehtorina kestää viisi vuotta ja hänen virkansa päätoimipaikka on yliopiston kampus Joensuussa.


title: Brunein historia

text: Brunein sulttaanikunta syntyi 1300-luvulla, ja maa oli laajimmillaan 1500-luvulla, jolloin Brunei hallitsi koko Borneon saarta ja Filippiineihin nykyisin kuuluvaa Sulun saaristoa. Eurooppalaiset tulivat 1600-luvulla Malaijien saaristoon ja Brunei menetti alueitaan hollantilaisille. 1800-luvulle tultaessa Brunei käsitti enää Borneon saaren pohjoisimmat osat, jotka siirtyivät Britannian hallintaan 1800-luvulla. Brittihallinto laajennettiin 1900-luvulla myös Bruneihin, ja maa säilyi brittiläisenä protektoraattina vuoteen 1984 asti, jolloin maalle myönnettiin täysi itsenäisyys.


title: Brunein historia

text: Nykyisen Brunein alueen esihistoriasta tiedetään vähän. Alueen väestö koostui malaijeista, jotka saapuivat alueelle 4 000 vuotta sitten. Borneon saari oli kuitenkin asuttu jo kauan ennen malaijien saapumista. Varhaisimmat todisteet Borneon ihmisasutuksesta ovat 20 000–40 000 vuotta vanhoja. 500-luvulta lähtien kiinalaisia kauppiaita rantautui Borneon saaren luonnonsatamiin. Alue oli keskeisellä kauppareitillä ja toimi välietappina kiinalaisille kauppiaille, jotka olivat matkalla muualle Kaakkois-Aasiaan tai Molukkien maustesaarille.


title: Brunein historia

text: 1200-luvulta lähtien Borneo kuului nykyisen Indonesian aluetta hallinneen Majapahitin hindulais-buddhalaiseen kuningaskuntaan. Majapahitin valtakunta alkoi 1300-luvulla heikentyä ja samoihin aikoihin Borneolla perustettiin Brunein sulttaanikunta. 1300-luvulla perustettu Brunei on yksi Malaijien saariston vanhimmista sulttaanikunnista.


title: Brunein historia

text: Malakan sulttaanikunta oli Malaijien saariston merkittävin valtio 1400-luvulla ja sen vaikutus ulottui myös Borneon saarelle asti. Malakasta käsin alueelle levisi myös islam ja Brunein sulttaani kääntyi islaminuskoon 1500-luvun ensimmäisinä vuosikymmeninä. On kuitenkin epäilty, että muslimisulttaanit ovat olleet vallassa jo vuodesta 1360.


title: Brunein historia

text: Portugalilaiset valloittivat Malakan sulttaanikunnan vuonna 1511, minkä jälkeen Brunein vaikutus alueella kasvoi. Brunei veti puoleensa kauppiaita Kiinasta ja muualta Malaijien saaristosta. Brunei hallitsi 1500-luvulla lähes koko Borneon saarta ja Sulun saaristoa, joka nykyisin kuuluu Filippiineihin. Tuolla ajanjaksolla Brunein pinta-ala oli laajimmillaan. 1500-luvun lopulla Brunein väkiluku oli lähes 50 000. Väkiluvun lisääntyessä Brunei oli myös vaurastunut. Ensimmäinen Bruneissa käynyt eurooppalainen oli Fernão de Magalhães, joka saapui alueelle 1521. Espanjaan palattuaan Magalhães kertoi Brunein suurista rikkauksista ja kultaan ja silkkiin pukeutuneesta hoviväestä.


title: Brunein historia

text: Espanjalaiset valloittivat nykyisen Filippiinien alueen 1565. Filippiinien nykyisestä pääkaupungista Manilasta espanjalaiset tekivät kaupan keskuksen, ja kaupungista käsin levitettiin myös kristinuskoa. Kristinusko ei kuitenkaan levinnyt nykyisen Filippiinien alueen eteläisiin osiin, koska alue oli vahvasti islamilaisen Brunein hallinnassa. Espanjalaiset näkivät Brunein uhkana kristinuskon leviämiselle, minkä takia he halusivat kukistaa Brunein. Vuonna 1573 Espanjan valtuuskunta lähetettiin Bruneihin. Espanjalaiset tarjosivat Brunein sulttaanille Espanjan suojelua, lisäksi espanjalaiset halusivat tuoda Bruneihin kristittyjä lähetyssaarnaajia, jotta sinne voitaisiin levittää kristinuskoa. Käytännössä espanjalaiset halusivat liittää Brunein imperiumiinsa. Brunein sulttaani Saiful Rijal ei hyväksynyt espanjalaisten kohtuutonta ehdotusta.


title: Brunein historia

text: Huhtikuussa 1578 Espanja julisti sodan Bruneita vastaan. Francisco de Sanden johtamat Espanjan joukot hyökkäsivät Brunein pääkaupunkiin Kota Batuun. Espanjalaiset ryöstivät muun muassa palatsin, ja pääkaupungin moskeijan ja muita arvokkaita kohteita. Sulttaani ja monet asukkaat pakenivat espanjalaisia pääkaupungista. Espanjalaiset eivät kuitenkaan viipyneet Bruneissa kauan; espanjalaisiin iski joko punatauti- tai koleraepidemia, mikä pakotti heidät lähtemään takaisin Manilaan jo saman vuoden kesäkuussa.


title: Brunein historia

text: Brunein valtaa alueella nousi 1600-luvulla uhkaamaan Sulun sulttaanikunta, joka oli aikaisemmin ollut Brunein vasallivaltiona. Brunei ajautui 1660-luvulla vallanperimyskiistaan, ja tuettuaan sodan voittanutta osapuolta Sulu sai oikeudet hallita Sulun saariston lisäksi nykyisen Itä-Malesian Sabahin osavaltioon kuuluvia alueita. Alueluovutukset käsittivät kolmanneksen Brunein pinta-alasta.


title: Brunein historia

text: 1600-luvulta lähtien Brunei menetti valtaansa Borneolla myös hollantilaisille. Borneon saaren eteläiset osat olivat syrjäisiä Brunein valtakeskukseen nähden, ja 1700-luvulle tultaessa Alakomaiden Itä-Intian kauppakomppanian hallitsemat alueet käsittivät käytännössä koko Malaijien saariston, mukaan lukien Borneon saaren eteläosat. Borneon saaren pohjoisosat olivat Brunein hallinnassa 1800-luvulle asti.


title: Brunein historia

text: Brunein jäljellä olevaa aluetta häiritsi merirosvous. Alueella oli merirosvojen tukikohtia, jotka häiritsivät Brunein lisäksi 1700- ja 1800-lukujen vaihteessa alueelle saapuneita brittejä. Vuonna 1838 brittiläinen seikkailija James Brooke lähti Borneolle aikeenaan lopettaa merirosvous ja Brunein eliitin kauppamonopolit. Brooke yritti saada Britannian hallituksen kiinnostumaan Borneon pohjoisista osista ja alueiden ottamisesta maan hallintaan. Vuonna 1841 Brunein hallitsemassa Sarawakissa nousi kapinoita sulttaania vastaan. Brunein sulttaani liittoutui Brooken kanssa, ja Brooken johdolla kapina tukahdutettiin. Vastapalvelukseksi Brunein sulttaani Omar teki Brookesta Kuchingin radžain ja antoi tämän hallintaan palan nykyisestä Sarawakin alueesta. Myöhemmin aluetta laajennettiin ja Brooken hallitsema alue käsitti nykyisen Malesian osavaltio Sarawakin. Brooken tittelistä tehtiin perinnöllinen, ja Brooken suku hallitsi aluetta valkoisina rajaheina. Kuching oli Brooken hallintokauden alkaessa pieni bambuista kyhätty kylä. Brooke jatkoi alueella taistelua merirosvousta vastaan, kesytti pääkallonmetsästäjät ja alkoi kantaa kansalta veroa.


title: Brunein historia

text: Britannia ei kiinnostunut vielä 1840-luvulla Sarawakin liittämisestä hallintaansa, mutta Brunein hallitsema Labuanin saari liitettiin vuonna 1846 hiilenlastausasemaksi brittihallinnon alaisuuteen. 1880-luvulla britit ottivat myös Brooken suvun hallitseman Sarawakin suojelukseensa, syynä oli muiden siirtomaavaltojen kasvanut valta alueella. Etenkin Saksan keisarikunnan vallan kasvaminen huolestutti brittejä, ja heikon Brunein hallitsemat alueet olivat alttiita ulkopuolisille uhille. Britit päättivät ratkaista asian ottamalla alueen Pohjois-Borneon kauppakomppanian haltuun. Kauppakomppania neuvotteli Sulun ja Brunein sulttaanien kanssa alueluovutuksista Borneon saaren pohjoisimmissa osassa, ja vuonna 1881 se sai määräysvallan alueella, josta muodostettiin Pohjois-Borneo.


title: Brunein historia

text: Pohjois-Borneon alueluovutuksen jälkeen Brunei oli kutistunut nykyiseen kokoonsa. Brittiläiset estivät Brunein sulttaanikunnan täydellisen häviämisen vuonna 1888 tekemällä Brunein kanssa suojelusopimuksen, joka tehtiin myös Sarawakin ja Pohjois-Borneon kanssa. Bruneista muodostui näin Britannian protektoraatti. Vuonna 1906 brittiläiset toivat Brunein hallintoon oman edustajistonsa, joka toimi itsevaltaisen sulttaanin neuvonantajana ulkopoliittisissa asioissa. Brunein sisäisiin asioihin britit eivät puuttuneet. Korvauksen menetetyistä alueistaan Brunei sai vuonna 1929, kun Seriasta löytyi öljyä. Öljyn löytyminen teki Brunein sulttaaneista maailman rikkaimpia miehiä.


title: Brunein historia

text: Toisessa maailmansodassa japanilaiset hyökkäsivät Bruneihin. Japanin joukot nousivat maihin Kuala Belaitissa 6. joulukuuta 1941, ja kuudessa päivässä Japani oli miehittänyt koko Brunein. Britit olivat sidoksissa Euroopassa käytyyn sotaan eivätkä puolustaneet Bruneita sopimuksesta huolimatta. Borneon taisteluiden jälkeen Japani miehitti koko saaren. Japanilaiset uudistivat Brunein hallintoa ja liittivät Bruneihin joitakin brittien hallinnassa olleita alueita. Japanilaisilla ei ollut pyrkimystä hallita Brunein sisämaata, ja he pitivät hallinnassaan vain rannikkoalueita ja jokisuistoja. Japanilaiset myös yrittivät saada Brunein öljykenttiä jälleen toimintaan, ja öljyntuotanto kasvoi puoleen siitä mitä se oli ennen sotaa.


title: Brunein historia

text: Kesäkuussa vuonna 1945 liittoutuneet aloittivat Operaatio oboen Borneon vapauttamiseksi japanilaismiehityksestä. Kolme päivää kestäneiden pommitusten aikana Brunei Town kärsi suuria tuhoja. Operaatio päättyi liittoutuneiden voittoon ja Japani vetäytyi Borneolta. Lopullisesti Japani vetäytyi Kaakkois-Aasiasta elokuussa 1945 Hiroshiman ja Nagasakin pommitusten jälkeen.


title: Brunein historia

text: Sodan päätyttyä Brunei palasi Britannian protektoraatiksi. Vuonna 1959 Brunei sai oman itsehallinnon ja perustuslain, mutta Britannia huolehti edelleen maan ulkopolitiikasta ja turvallisuudesta. Perustuslaissa muodostettiin myös lakiasäätävä neuvosto, jota kontrolloi Brunein kansanpuolue. Kansanpuoluetta johti A. M. Azahari, jonka tavoitteena oli muodostaa Suur-Brunei ja palauttaa hallintaan koko Borneon saari, mukaan lukien brittien hallitsema Pohjois-Borneo ja Brooken dynastian hallitsema Sarawak, mikä olisi palauttanut Bruneille alueet joita maa hallitsi 1500-luvulla. Azahari sai tukea Indonesiasta ja Filippiineiltä, sillä maiden johtajat pitivät Brunein laajentumista pienempänä pahana kuin Malaijan laajentumista. Azahari ei kuitenkaan saanut tukea Brunein sulttaanilta ja kansanpuolueen vaikutuksesta Bruneissa syttyi vuonna 1962 kapina maan itsevaltaista sulttaania vastaan. Kansanpuolueen tavoitteena oli täysi aluelaajentumisten lisäksi saada maahan täysi demokratia.


title: Brunein historia

text: Kapinallisten johtama Pohjois-Borneon vapautusarmeija sai apua Indonesialta, joka kapinoi eurooppalaisten valtaa vastaan Malaijien saaristossa. Kapina oli laaja, mutta se oli huonosti organisoitu. Singaporesta tulleet brittiläiset gurkhajoukot nujersivat kapinan nopeasti. Kapinajohtaja Azahari pakeni Filippiineille. Brunein kapina kukistettiin, mutta se toimi alkusysäyksenä Indonesian ja Malesian väliselle konfrontaatiolle. Kapinan kukistuttua Brunein orastavasta demokratiasta luovuttiin ja maan varojen hallinta siirrettiin takaisin sulttaanille.


title: Brunein historia

text: Vuonna 1963 Brunein naapurimaat liittyivät Malesian liittovaltioon, mutta Brunei ei halunnut liittyä Malesiaan, sillä varakas maa ei halunnut jakaa öljytuloista syntynyttä vaurautta muiden kanssa. Bruneissa pelättiin myös, että öljykenttien hallinta ei enää Malesiaan liittymisen jälkeen olisi pysynyt Brunein vallanpitäjien hallussa. Bruneita hallinnut Britannia olisi toivonut maan liittyvän Malesian liittovaltioon, mutta Brunei säilyi edelleen Britannian siirtomaana. Maiden vuonna 1971 solmimalla sopimuksella Britannia huolehti edelleen maan ulkopolitiikasta ja sulttaani hallitsi maan sisäisiä asioita. Brunein säilyminen brittihallinnon alaisuudessa sai kuitenkin arvostelua muilta Kaakkois-Aasian mailta ja YK:lta.


title: Brunein historia

text: Ulkopuolinen painostus johti lopulta Brunein itsenäistymiseen vuonna 1984. Britannian ja Brunein välinen puolustussopimus pysyi kuitenkin edelleen voimassa. Poliittinen valta jäi edelleen maan sulttaanin itsevaltaisen otteen alle. Samana vuonna Brunei liittyi ASEAN-maihin ja YK:iin. Itsenäistymisen alkuvuosina poliittisten puolueiden perustaminen laillistettiin, mutta jo vuonna 1988 ne taas kiellettiin. Bruneissa öljyn tuoma vauraus on pitänyt kansan tyytyväisenä, eikä demokratia ole saanut jalansijaa maassa. Bruneissa maan hallitus takaa kansalaisille ilmaisen terveydenhuollon, koulutuksen ja täystyöllisyyden. Kaikki rahoitetaan valtion öljytuloilla, eikä maassa ole ollenkaan tuloverotusta. Öljytulojen ansiosta Brunei on noussut Kaakkois-Aasian vauraimmaksi valtioksi.


title: Brunein historia

text: Öljytuloista nauttii eritoten maan hallitsevan sulttaanin lähipiiri. Vuonna 2000 syntyi hoviskandaali, koska sulttaani Hassanal Bolkiahin veljeä prinssi Jefri Bolkiahia syytettiin valtion varojen tuhlailusta. Hänen sanottiin käyttäneen 2,7 miljardia Yhdysvaltojen dollaria maan rahastojen omaisuutta ylelliseen elämään kymmenen vuoden aikana. Sulttaani oli erottanut veljensä tämän arvoasemista jo vuonna 1998 ja nimennyt oman poikansa kruununperijäksi. Vuonna 2008 maan korkein oikeus määräsi Jefrin palauttamaan miljardeja dollareita valtiolle väärinkäytösten vuoksi.


title: Brunein historia

text: Vuonna 2004 parlamentti kokoontui ensimmäistä kertaa 20 vuoteen. Siinä on 21 sulttaanin nimeämää jäsentä. Perustuslakia muutettiin siten, että seuraavat kansanedustajat valitaan vaaleilla, mutta sulttaani ei ole ilmoittanut vaalipäivää. Maan öljytulojen on arvioitu loppuvan 20 vuoden kuluessa, mikä on saanut Brunein valtaapitävän eliitin miettimään maan öljynjälkeistä tulevaisuutta. Länsimaat ovat olleet huolissaan Brunein kehityksestä ja maan paluusta keskiaikaan, sillä vuonna 2014 maan sulttaani ilmoitti ottavansä käyttöön islamilaisen šaria-lain ankarat rangaistukset.


title: Nothnagle Cabin

text: Nothnagle Cabin on Yhdysvaltain vanhimpana pidetty hirsirakennus Gibbstownissa, New Jerseyssä. Se on rakennettu vuosien 1638–1643 aikana alueella tuolloin sijainneeseen Uuden Ruotsin siirtokuntaan. Hirsimökki on lähes seitsemän metriä pitkä ja viisi metriä leveä. Se lisättiin Yhdysvaltain historiallisesti arvokkaiden rakennusten listalle vuonna 1976. Mökin rakensivat todennäköisesti suomalais- eivätkä ruotsalaisperäiset uudisasukkaat. Siihen viittaavat hirsikehikon nurkkien lohenpyrstösalvos ja tulisijan rakenne.


title: Valkoiset rajahit

text: Sarawakin valkoiset rajahit oli Brooke-suvun dynastia, joka hallitsi Borneon saarella sijainnutta Sarawakin kuningaskuntaa yli sadan vuoden ajan, vuodesta 1841 vuoteen 1946. Nykyisin Sarawakin kuningaskunnan alueella on Malesian osavaltio Sarawak.


title: Valkoiset rajahit

text: Kuningaskunnan perustaja ja ensimmäinen hallitsija oli englantilainen James Brooke. Hän sai Sarawakin alueen hallinnan Brunein sulttaanilta palkinnoksi avusta kapinallisten kukistamisessa. Sulttaani nimitti Brooken Kuchingin radžaiksi ja tämän arvonimestä tehtiin perinnöllinen. Brooke hallitsi Sarawakia kuin omaa maataan ja hänen jälkeensä valtaistuimelle nousi hänen veljenpoikansa Charles Brooke ja tämän jälkeen Charlesin poika Charles Vyner Brooke. Vyner Brooke luopui oikeuksistaan Yhdistyneen kuningaskunnan hyväksi vuonna 1946.


title: Valkoiset rajahit

text: Sarawakin alue kuului Brunein sulttaanikuntaan 1500-luvulta 1800-luvulle asti. Vuonna 1839 brittiläinen seikkailija James Brooke saapui Borneon saarelle aikeenaan ottaa alue Britannian hallintaan. Brooke oli jäänyt eläkkeelle Englannin Itä-Intian kauppakomppaniasta, sillä hän oli haavoittunut Burmassa. Eläkkeelle jäämisen sijaan Brooke lähti löytöretkelle, apunaan hyvin aseistettu laiva. Hän pyrki lakkauttamaan Borneolla harjoitetun merirosvouksen, pääkallonmetsästyksen ja orjuuden sekä Brunein valtaapitävien kauppamonopolin. Brooke uskoi, että alueen ottaminen Britannian hallintaan ratkaisisi nämä ongelmat.


title: Valkoiset rajahit

text: Kun Brooke saapui Sarawakiin vuonna 1840, maassa oli menossa kapina Brunein sulttaani Omaria vastaan. Brooke auttoi sulttaania kapinan tukahduttamisessa ja sulttaani teki Brookesta kiitokseksi Sarawakin rajahin ja antoi hänen hallittavakseen palan Sarawakin alueesta. Vuonna 1846 Brooken arvonimestä tehtiin perinnöllinen, jolloin sai alkunsa valkoisten rajahien dynastia ja Sarawakin kuningaskunta. Britannian hallitus ei kuitenkaan suostunut ottamaan aluetta hallintaansa, sillä brittihallitus ei uskonut Brooken väitteitä siitä, että alueella olisi rajattomat kaupankäyntimahdollisuudet.


title: Valkoiset rajahit

text: Koska Britannia ei ottanut vastuuta alueesta, James Brooke hallitsi sitä kuin henkilökohtaista läänitystään. Brooke nimitti malaijiväestöä alueen hallintaan ja hyödynsi dajak-väestön taistelutaitoja maan armeijassa ja poliisivoimissa. Dajakkien avulla Brooke myös laajensi Sarawakia Brunein kustannuksella 1850- ja 1860-luvuilla.


title: Valkoiset rajahit

text: James Brooken kuoltua 1868 hänen veljenpoikansa Charles Brooke jatkoi suvun yksinvaltaa alueella. Charles käytti hajota ja hallitse -politiikkaa ja oli armoton niitä kohtaan, jotka kyseenalaistivat hänen valtansa. Charles myös laajensi Sarawakin aluetta sen nykyisiin mittoihin. Charles kuoli vuonna 1917 ja hänen jälkeensä valtaan tuli hänen toinen poikansa Charles Vyner Brooke.


title: Valkoiset rajahit

text: Vynerin valtakausi keskeytyi toisessa maailmansodassa, kun japanilaiset miehittivät Borneon. Japanilaiset antautuivat vuonna 1945 Operaatio oboen jälkeen ja Sarawak otettiin Australian sotilashallinnon hallintaan Vyner Brooken sijasta, joka oli paennut Sydneyyn. Vyner luovutti vuonna 1946 Sarawakin kuningaskunnan Britannialle, joka teki Sarawakista kruununsiirtomaan.


title: Valkoiset rajahit

text: Luovutusta seurasi lyhyt mutta verinen liikehdintä, jota tuki Anthony Brooke, Vynerin veljenpoika ja perillinen. Noin 300 hallinnon virkamiestä protestoi poliittista prosessia, josta heidät oli syrjäytetty. Protestit huipentuivat vuonna 1949, kun Sarawakin kuvernööri murhattiin. Vuonna 1951 Anthony kehotti protestoijia luovuttamaan.


title: Marta Bassino

text: Marta Bassino (s. 27. helmikuuta 1996) on italialainen alppihiihtäjä, joka edustaa Centro Sportivo Esercitoa.


title: Marta Bassino

text: Bassino saavutti kultaa Italian-mestaruuskilpailujen suurpujottelussa maaliskuussa 2014. Alppihiihdon Eurooppa-cupissa Bassino voitti Sestrieren suurpujottelun tammikuussa 2014. Vuoden 2014 nuorten MM-kilpailuissa Jasnássa Bassino voitti kultaa suurpujottelussa. Sankt Moritzin MM-kilpailuissa 2017 hän oli suurpujottelussa yhdestoista. Pyeongchangin olympialaisissa 2018 hän sijoittui suurpujottelussa viidenneksi ja alppiyhdistetyssä kymmenenneksi.


title: Marta Bassino

text: Bassino kilpaili maailmancupissa ensimmäisen kerran Lenzerheiden suurpujottelussa maaliskuussa 2014 päästen heti pisteille oltuaan 19:s. Toistamiseen hän saavutti saman sijoituksen Aspenin suurpujottelussa marraskuussa 2014. Kymmenen parhaan joukkoon hän sijoittui ensimmäisen kerran oltuaan kuudes Åren suurpujottelussa maaliskuussa 2015. Ensimmäisen palkintosijansa hän saavutti Söldenin suurpujottelussa lokakuussa 2016 oltuaan kolmas. Hän oli samalla kaudella kolmas myös Plan de Coronesin ja Aspenin suurpujotteluissa. Tammikuussa 2018 hän sijoittui toiseksi Lenzerheiden alppiyhdistetyssä. Alppiyhdistetyn cupissa hän oli neljäs. Kaudella 2018−2019 hän sijoittui kolmanneksi Kronplatzin suurpujottelussa.


title: Neitsytniemi

text: Neitsytniemi oli yksi Viipurin vanhoista suomalaisista kaupunginosista, joka sijaitsi Linnasaaren lounaisosassa samannimisellä niemellä. Idässä Neitsytniemi rajoittui Siikaniemen kaupunginosaan. Viipurin keskustaan oli matkaa hieman yli kilometri ja Neitsytniemestä oli myös siltayhteys viereiseen Sorvalin saareen. Nykyään alue kuuluu muun Linnasaaren tavoin Petrovskin (Петровский) kaupunginosaan.


title: Neitsytniemi

text: Vuoden 1930 väestönlaskennassa Neitsytniemessä oli 1 640 asukasta, joista 1 362 oli suomenkielisiä, 86 ruotsinkielisiä ja 192 muunkielisiä.


title: Neitsytniemi

text: Alueella oli kaupunkiin kuuluvaa asutusta jo 1700-luvun alkupuolella, mutta varsinaisesti Neitsytniemen asuttaminen aloitettiin 1750-luvulla, jolloin saareen rakennettu Pyhän Annan kruunun linnoitus oli saatu valmiiksi. Alueen pohjoisosa varattiin sotilaskäyttöön, sinne valmistui kasarmirakennusten lisäksi myös muun muassa sotilassairaala 1790-luvulla. Neitsytniemi oli alun perin tarkoitettu vain suomalaisten asuinalueeksi, mutta lopulta sinne sallittiin myös venäläisten muutto, koska kansallisuuksien pitäminen erillään oli käytännössä mahdotonta. Uusi asemakaava alueelle valmistui vuonna 1828. Vuonna 1912 Neitsytniemeen aloitettiin raitiovaunuliikenne kaupungin keskustasta. Turunsillalta lähteneen linjan päätepysäkki oli Palotorilla.


title: Neitsytniemi

text: Neitsytniemessä oli myös kaksi hautausmaata ja ortodoksinen kirkko. Venäläisen varuskuntasairaalan Pietari-Paavalin kirkko ja hautausmaa sijaitsivat Palotorin pohjoispuolella ja aukion lounaispuolella oli puolestaan ruotsalais-saksalaisen seurakunnan luterilainen hautausmaa. Ortodoksinen kirkko ja hautausmaa hylättiin Suomen itsenäistymisen myötä. Luterilainen hautausmaa oli käytössä vain vuodet 1773–1799. Sinne on haudattu muun muassa Viipurin rykmentin komentaja kreivi Adlerberg sekä Anhalt-Bernburgin prinssi Viktor Amadeus, jonka hautamuistomerkin suunnitteli italialainen arkkitehti Giacomo Quarenghi. Hautausmaa muistomerkkeineen on kuitenkin tuhoutunut. Lisäksi Neitsytniemessä oli katolinen lastenkoti ja sen yhteydessä Neitsytniemen kappeli.


title: Neitsytniemi

text: Suomen itsenäistymisen jälkeen Neitsytniemen kasarmialueella toimivat Kenttätykistörykmentti 2 ja Viipurin ilmatorjuntarykmentti. Lisäksi Suomen armeijan käyttöön otettiin vanha sotilassairaala. Vuonna 1932 valmistui sairaalan lisärakennus, jonka myötä Viipurin sotilassairaalassa oli 530 sairaspaikkaa. Se oli Helsingissä toimineen Tilkan ohella toinen Suomen suurista sotilassairaaloista. Talvisodan sytyttyä sairaalan toiminta siirrettiin pois Viipurista. Suomalaisten rakentama sotilassairaala on kuitenkin edelleen sairaalakäytössä.


title: Taiping

text: Taiping on kaupunki Perakin osavaltiossa Malesiassa. Se on Perakin toiseksi suurin kaupunki, asukkaita kaupungissa on 245 000.


title: Taiping

text: Taiping on vanha tinakaivoksen viereen syntynyt kaupunki. 1890-luvulla Taipingista siirrettiin kaivostoiminta Ipohiin, joka kasvoi Taipingin ohi. Taiping oli osavaltion pääkaupunki vuoteen 1937 asti, jolloin Ipohista tehtiin pääkaupunki.


title: Middle-earth: Shadow of Mordor

text: Middle-earth: Shadow of Mordor on Monolith Productionsin kehittämä ja Warner Bros. Interactive Entertainmentin julkaisema toimintaroolipeli, joka julkaistiin alun perin 30. syyskuuta 2014 Microsoft Windowsille. Peli on sittemmin julkaistu myös PlayStation 3:lle, PlayStation 4:lle, Xbox 360:lle ja Xbox Onelle. Peli perustuu "Taru sormusten herrasta" -sarjaan.


title: Middle-earth: Shadow of Mordor

text: Peli on toimintaroolipeli, joka sijoittuu avoimeen pelimaailmaan, joten pelaaja voi tutkia maailmaa vapaasti. Pelissä voi päätarinan lisäksi useita sivutehtäviä pelattavaksi. Pelaaja ohjaa Talionia, jolla on hengen kaltaisia kykyjä. Hänen tulee kostaa Sauronille, joka murhasi hänen perheensä. Peli sijoittuu "Hobitin" ja "Taru Sormusten Herrasta" -sarjan välille.


title: Middle-earth: Shadow of Mordor

text: Pelille on julkaistu seuraaja "".


title: Middle-earth: Shadow of Mordor

text: "Middle-earth: Shadow of Mordor" on saanut positiivisen vastaanoton. IGN antoi pelille arvosanaksi 9.3/10, Game Informer 8.25/10, GameSpot 8/10, GameTrailers 8.7/10 ja Eurogamer 8/10. Suomessa Gamereactor totesi pelin olevan "ehdoton ostos toiminnallisista seikkailupeleistä pitäville pelaajille" ja antoi arvosanaksi 8/10, Dome.fi antoi 4,5/5.


title: Middle-earth: Shadow of Mordor

text: Peli on voittanut muun muassa Interactive Achievement Awards -palkinnon "Vuoden seikkailupeli" sekä Game Developers Choice Awards "Vuoden Peli (Game of the Year)".


title: Alexander Bustamante

text: Sir William Alexander Clarke Bustamante (24. helmikuuta 1884 Hanover, Jamaika – 6. elokuuta 1977 Irish Town, Jamaika) oli jamaikalainen poliitikko ja ammattiyhdistysjohtaja, josta tuli itsenäistyneen Jamaikan ensimmäinen pääministeri.


title: Alexander Bustamante

text: Bustamante nousi jamaikalaisten tietoisuuteen 1940-luvulla perustaessaan työväenpuolueen ja samalla saaren ensimmäisen ammattijärjestön, Bustamante Trade Unionin. Jamaikan autonomiseen hallitukseen Bustamante valittiin ensi kertaa 1944, silloin liikenneministeriksi. Britannian myönnettyä Jamaikalle itsenäisyyden 1962 Bustamantesta tuli maan ensimmäinen pääministeri.


title: Alexander Bustamante

text: Bustamanten alkuperäinen nimi oli William Alexander Clarke. Hän syntyi Jamaikan Hanoverin kaupungissa irlantilaisen isän ja mustaihoisen äidin katoliseen perheeseen. Hän sanoi ottaneensa nimekseen Bustamanten kunnianosoituksena espanjalaiselle merikapteenille, jonka oli nuorena tuntenut. Bustamante työskenteli poliisina Kuubassa, ravintoneuvojana newyorkilaisessa sairaalassa ja liikennetarkastajana Panamassa, jossa tapasi tulevan vaimonsa. Palattuaan kotisaarelleen 1932 hän valikoitui pian itsenäisyysliikkeen johtajaksi, joka sai mainetta kirjoituksillaan Daily Gleaner- ja Jamaica Standard -lehdissä sekä brittiläisissä sanomalehdissä. Vuonna 1937 hänet valittiin Jamaica Workers' Unionin (JWU) rahastonhoitajaksi. Vuoden 1938 lakkojen aikana Bustamantesta tuli enimmäkseen tummaihoisen työväestön äänitorvi. JWU:sta tuli Bustamante Industrial Trade Union, joka on yhä maan suurin ammattijärjestö.


title: Alexander Bustamante

text: Vuonna 1940 Bustamante sai vankilatuomion Kingstonin satamamellakoiden takia. Vuonna 1944 Jamaikaan tuli yleinen äänioikeus, paljolti itsenäisyysliikkeen ajamana. Bustamante vapautui vankeudesta ja perusti Jamaikan työväenpuolueen 1943, joka sai 22 parlamentin 32 paikasta ensimmäisissä yleisissä vaaleissa. Pääministeriksi (chief minister) Bustamante nousi 1953 ja pysyi virassa vuoden 1955 vaaleihin, jolloin työväenpuolue hävisi vaalit. 1940-luvun lopulla Bustamante toii myös pääkaupunki Kingstonin pormestarina.


title: Alexander Bustamante

text: Jamaikan itsenäistyttyä 1962 Bustamante nousi taas pääministeriksi vuoteen 1967 asti, mutta alkoi sairastella vuoden 1964 paikkeilla ja luovutti vallan käytännössä varapresidentilleen Donald Sangsterille. Vuonna 1969 Bustamante sai Jamaikan korkeimman tunnustuksen, kansallissankarin arvonimen.


title: Manuel Pleisch

text: Manuel Pleisch (s. 23. heinäkuuta 1990) on sveitsiläinen alppihiihtäjä, joka edustaa Skiclub Panya.


title: Manuel Pleisch

text: Pleisch kilpaili maailmancupissa ensimmäisen kerran Val d’Isèren suurpujottelussa joulukuussa 2010. Maailmancupin pisteille hän pääsi ensimmäisen kerran Garmisch-Partenkirchenin suurpujottelussa helmikuussa 2013 oltuaan 23:s. Parhaimmillaan hän on sijoittunut maailmancupissa 16:nneksi Söldenin suurpujottelussa lokakuussa 2014.


title: Basketball (videopeli)

text: Basketball on Mattelin kehittämä ja julkaisema urheilupeli, joka julkaistiin vuonna 1980 Intellivisionille. Pelissä ideana on pelata koripalloa, pelaajat ohjaavat omia kolmihenkisiä joukkueitaan. Tavoitteena on saada pisteitä enemmän kuin vastustajien joukkueet. Pelaajat voivat ohjata vain yhtä joukkueensa pelaajaa kerrallaan, tietokoneen ohjatessa muita.


title: Huvudlandet

text: Huvudlandet, myös "Houtskari", on Houtskarin pääsaari Paraisilla. Saaren pinta-ala on noin 35 neliökilometriä ja sillä asuu vakituiseti 350 asukasta. Kesäisin saaren väkiluku nousee liki 900 asukkaan. Saarella sijaitsee Houtskarin keskusta ja kirkonkylä Näsby, sekä seitsemän muuta kylää.


title: Huvudlandet

text: Yhteysalukset L/A Stella ja L/A Mergus kulkevat ympärivuotisesti Houtskarin ja Korppoon välillä. Huvudlandetista on lossiyhteydet Saverkeitille ja Lömsölle.


title: Huvudlandet

text: Houtskari on asutettu pysyvästi jo keskiajalla. Monet Huvudlandetin kylät ovat säilyttäneet perinteisen ulkonäkönsä ja ovat tiheitä puutalokyliä eripuolilla saarta. Saaren asukkaiden elinkeinoina ovat ollet jo vuosisatojen ajan maanviljely ja kalastus. Saarelta löytyy useampi ravintola, kauppa ja majoituspaikka, jotka ovat lähinnä kesäisin auki.


title: Sarawakin kuningaskunta

text: Sarawakin kuningaskunta oli Borneon saarella sijainnut kuningaskunta, joka sai alkunsa vuonna 1841 kun Brunein sulttaani luovutti brittiläiselle James Brookelle alueen hallinnan. Brooke hallitsi aluetta kuin omaa maataan ja hänen arvonimestään tehtiin perinnöllinen. Brooken suku hallitsi Sarawakia valkoisina rajaheina vuoteen 1946 asti, jolloin Sarawakista tehtiin Britannian kruununsiirtomaa. Vuonna 1963 Sarawakin kruununsiirtomaa liittyi Malesian liittovaltioon, jolloin siitä tuli Malesian osavaltio Sarawak.


title: Ekvivalenssiluokka

text: Ekvivalenssiluokka on jonkin ekvivalenssirelaation määrittelemä annetun joukon osajoukko, johon kuuluvat ne alkiot, jotka kyseisessä relaatiossa ovat ekvivalentteja jonkin annetun alkion kanssa. Tällöin samaan ekvivalenssiluokkaan kuuluvat alkiot katsotaan tietyssä mielessä samankaltaisiksi. Ekvivalenssiluokka on siis joukko formula_1, missä formula_2 on joukon formula_3 ekvivalenssirelaatio ja formula_4.


title: Ekvivalenssiluokka

text: Ekvivalenssirelaation määritelmästä seuraa, että ekvivalenssiluokat muodostavat joukon osituksen. Ekvivalenssiluokkien joukkoa sanotaan joukon A "tekijäjoukoksi" relaation "R" suhteen, ja sitä merkitään "A" / "R".


title: Ekvivalenssiluokka

text: Kun joukolla "A" on jokin struktuuri ja ekvivalenssirelaatio liittyy jollakin tavalla tähän struktuuriin, tekijäjoukkoon periytyy usein samankaltainen struktuuri. Esimerkkejä tästä ovat tekijäryhmät ja tekijärenkaat abstraktissa algebrassa sekä tekijäavaruudet topologiassa.


title: Ekvivalenssiluokka

text: Ekvivalenssirelaatio on binäärirelaatio "~", jolla on seuraavat kolme ominaisuutta:Sille ekvivalenssiluokalle, johon alkio "a" kuuluu, käytetään merkintää formula_11, ja se määritellään niiden alkioiden joukkona, jotka ovat relaatiossa "~" alkion "a" kanssa eli "ekvivalentteja" alkion "a" kanssa:


title: Ekvivalenssiluokka

text: Jos ekvivalenssirelaatiolle käytetään merkintää "R", voidaan sille ekvivalenssiluokalle, johon "a" kuuluu, käyttää myös merkintää formula_13. Sitä sanotaan myös "a":n "R"-ekvivalenssiluokaksi.


title: Ekvivalenssiluokka

text: Kaikkien "X":n ekvivalenssiluokkien joukolle ekvivalenssirelaation "R" suhteen käytetään merkintää formula_14, ja sitä sanotaan "X":n tekijäjoukoksi "R":n suhteen. Siitä voidaan käyttää myös nimitystä "X" modulo "R". Surjektiota formula_15 joukosta "X" joukolle "X"/"R", joka kuvaa jokaisen alkion ekvivalenssiluokalleen, sanotaan "kanoniseksi surjektioksi" tai "kanoniseksi projektioksi".


title: Ekvivalenssiluokka

text: Kun jokaisesta ekvivalenssiluokasta valitaan yksi alkio, tämä määrittelee injektion, jota sanotaan "sektioksi". Jos tälle sektiolle käytetään merkintää "s", saadaan formula_16 jokaiselle ekvivalenssiluokalle "c". Alkiota "s"("c") sanotaan "c":n edustajaksi. Valitsemalla sektio sopivasti voidaan mikä tahansa alkio valita ekvivalenssiluokan edustajaksi.


title: Ekvivalenssiluokka

text: Toisinaan jotakin seltiota sektio on "luonnollisempana" kuin muita. Sellaisissa tapauksissa ekvivalenssiluokkien edustajia sanotaan "kanonisiksi edustajiksi". Esimerkiksi modulaarinen aritmetiikka perustuu kokonaislukujen joukossa määriteltyyn ekvivalenssirelaatioon, jossa formula_17, jos formula_18 on jaolloinen annetulla kokonaisluvulla "n", jota sanotaan "modulukseksi". Jokaiseen ekvivalenssiluokkaan kuuluu vain yksi ei-negatiivinen kokonaisluku, joka on pienempi kuin "n", ja nämä ovat luokkien kanoniset edustajat. Luokka ja sen kanoninen edustaja voidaan tietyssä mielessä samastaa, minkä vuoksi merkintää 'a" mod "n" voidaankin käyttää sekä luokasta että sen kanonisesta edustajasta (joka on samalla jakojäännös, kun "a" jaetaan "n":llä).Jokainen alkio formula_21 kuuluu johonkin ekvivalenssiluokkaan ["x"]. Elleivät ekvivalenssiluokat ["x"] ja ["y"] ole samoja, ne ovat pistevieraita eli niillä ei ole yhtään yhteistä alkiota (niiden leikkaus on tyhjä joukko). Näin ollen kaikkien ekvivalenssiluokkien joukko muodostaa joukon "X" osituksen: jokainen "X":n alkio kuuluu yhteen ja vain yhteen ekvivalenssiluokkaan. Kääntäen jokaista "X":n ositusta vastaa ekvivalenssirelaatio, jossa "x" ~ "y", jos ja vain jos "x" ja "y" kuuluvat samaan osituksessa määriteltyyn osajoukkoon.


title: Ekvivalenssiluokka

text: ekvivalenssirelaation ominaisuuksista seuraa, ettäJokainen binäärirelaatio voidaan esittää suunnatulla graafilla, symmetriset relaatiot myös suuntaamattomilla graafeilla. Jos "~" on joukon "X" ekvivalenssirelaatio, graafin kärjet voidaan asettaa vastaamaan joukon "X" alkioita niin, että "s" ja "t" yhdistetään toisiinsa kaarella, jos ja vain jos "s" ~ "t". Tässä esityksessä ekvivalenssiluokkia niiden graafin solmujen joukot, jotka on yhdistetty keskenään kaarella.


title: Ekvivalenssiluokka

text: Olkoon "~" on "X":n ekvivalenssirelaatio ja "P" jokin sellainen joukon "X" alkioiden ominaisuus, että jos "x" ~ "y" ja alkiolla "x" on ominaisuus "P", myös alkiolla "y" on ominaisuus P. Tällöin ominaisuutta "P" sanotaan relaation "~" invariantiksi tai että ominaisuus "P" on hyvin määritelty relaation ~ suhteen.


title: Ekvivalenssiluokka

text: Usein esiintyvän esimerkin tästä muodostaa tapaus, jossa "f" on kuvaus joukosta "X" joukkoon "Y". Jos "f("x") = "f"("x"" aina, kun "x" ~ "x", kuvausta "f" sanotaan relaation ~ morfismiksi taikka "luokkainvariantiksi" tai lyhyemmin "invariantiksi" relaation ~ suhteen.


title: Ekvivalenssiluokka

text: Samalle asialle käytetään myös ilmaisua, että ""f" on "yhteensopiva" relaation ~ kanssa.


title: Ekvivalenssiluokka

text: Jokainen funktio "f" ; "X" → "Y" määrittelee samalla myös lähtöjoukossa "X":n erään ekvivalenssirelaation, jossa "x" ~ "x", jos ja vain jos "f"("x" = "f"("x"). ekvivalenssiluokan "x" muodostavat kaikki ne "X":n alkiot, jotka kuvautuvat "f"("x"):lle, toisin sanoen luokka ["x"] on joukon {"f"(x")} alkukuva. Tätä ekvivalenssirelaatiota sanotaan kuvauksen "f" kerneliksi.


title: Ekvivalenssiluokka

text: Yleisemmin kuvaus voi kuvata lähtöjoukon "X" ekvivalentit alkiot (ekvivalenssirelaation "~" suhteen) maalijoukon "Y" ekvivalenteille alkioille (ekvivalenssirelaation "~" suhteen). Tällaista kuvausta sanotaan morfismiksi "X":stä "Y":hyn.


title: Ekvivalenssiluokka

text: Topologiassa tekijäavaruus on topologinen avaruus, jonka muodostavat jotakin ekvivalenssirelaatiota vastaavat ekvivalenssiluokat ja jolle topologia muodostetaan käyttämällä alkuperäisen avaruuden topologiaa.


title: Ekvivalenssiluokka

text: Abstraktissa albebrassa algebrallisen struktuurin kongruenssirelaatiot tekevät mahdolliseksi määritellä vastaavat laskutoimitukset myös ekvivalenssiluokille, jolloin saadaan tekijäalgebra. Lineaarialgebrassa tekijäavaruus on tekijäjoukosta muodostettu vektoriavaruus, jossa tekijähomomorfismi on lineaarikuvaus. Abstraktissa algebrassa termiä tekijäavaruus käytetäänkin laajentuneessa merkitykessä myös tekijäryhmästä, tekijärenkaasta tai muusta tekijäalgebrasta.


title: Agiá (Lárisa)

text: Agiá () on Kreikan kaupunki ja samanniminen kunta (Δήμος Αγιάς, "Dímos Agiás"), joka sijaitsee Lárisan alueyksikössä Thessalian alueella. Koko kunnan pinta-ala on 668,3 neliökilometriä ja väkiluku 11 470. Varsinaisen Agián kaupungin väkiluku on 3 169 (vuonna 2011).


title: Agiá (Lárisa)

text: Agiá sijaitsee Thessalian koilliskulmassa Thermaikoslahden rannalla. Nykyinen Agián kunta muodostui, kun Agiá, Evrymenés, Lakéreia ja Melívoia yhdistyivät vuoden 2011 alussa Kallikrates-suunnitelman mukaisesti.


title: Agiá (Lárisa)

text: Vuoden 2011 kuntauudistuksesta lähtien Agián kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Almyrós

text: Almyrós () on Kreikan kaupunki ja samanniminen kunta (Δήμος Αλμυρού, "Dímos Almyroú"), joka sijaitsee Magnesian alueyksikössä Thessalian alueella. Koko kunnan pinta-ala on 909,8 neliökilometriä ja väkiluku 18 614. Varsinaisen Almyróksen kaupungin väkiluku on 7 955 (vuonna 2011).


title: Almyrós

text: Almyróksen kaupunki sijaitsee Thessalian kaakkoiskulmassa Pagasitikoslahden rannalla. Kaupungin lähellä sijaitsee Néa Anchíaloksen lentoasema. Almyróksen kuntaan kuuluvat saaret Argyróniso ja Kíkinthos.


title: Almyrós

text: Nykyinen Almyróksen kunta muodostui, kun Almyrós, Anávra, Pteleós ja Soúrpi yhdistyivät vuoden 2011 alussa Kallikrates-suunnitelman mukaisesti.


title: Almyrós

text: Vuoden 2011 kuntauudistuksesta lähtien Almyróksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Alónnisos (kunta)

text: Alónnisos () on Kreikan kylä ja samanniminen kunta (Δήμος Αλοννήσου, "Dímos Alonnísou"), joka sijaitsee Sporadien alueyksikössä Thessalian alueella. Koko kunnan pinta-ala on 129,6 neliökilometriä ja väkiluku 2 750. Varsinaisen Alónnisoksen kylän väkiluku on 208 (vuonna 2011). Kunnan kuntakeskus on Patitíri.


title: Alónnisos (kunta)

text: Alónnisoksen kunta käsittää koko Alónnisoksen saaren. Alónnisoksen kylä sijaitsee sisämaassa saaren lounaispäässä ja pääkaupunki Patitíri saaren kaakkoisrannalla. Alónnisoksen saaren lisäksi kuntaan kuuluvat pienemmät saaret Ágios Geórgios, Gioúra, Gramméza, Kórakas, Kyrá Panagiá, Lechoúsa, Megálo Adélfi, Mikró Adélfi, Peristéra, Pipéri, Prásso, Psathoúra, Skantíli ja Skántzoura.


title: Alónnisos (kunta)

text: Alónnisoksen kunta muodostuu seuraavista kylä- ja kaupunkiyhdyskunnista ja asutuksista:


title: Argithéa

text: Argithéa () on Kreikan kylä ja samanniminen kunta (Δήμος Αργιθέας, "Dímos Argithéas"), joka sijaitsee Kardítsan alueyksikössä Thessalian alueella. Koko kunnan pinta-ala on 365,6 neliökilometriä ja väkiluku 3 450. Varsinaisen Argithéan kylän väkiluku on 194 (vuonna 2011). Kunnan kuntakeskus on Anthiró.


title: Argithéa

text: Nykyinen Argithéan kunta muodostui, kun Argithéa, Achelóos ja Anatolikí Argithéa (vuoteen 2001 saakka Athamánes) yhdistyivät vuoden 2011 alussa Kallikrates-suunnitelman mukaisesti.


title: Argithéa

text: Vuoden 2011 kuntauudistuksesta lähtien Argithéan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Elassóna

text: Elassóna (; ) on Kreikan kaupunki ja samanniminen kunta (Δήμος Ελασσόνας, "Dímos Elassónas"), joka sijaitsee Lárisan alueyksikössä Thessalian alueella. Koko kunnan pinta-ala on 1 568,1 neliökilometriä ja väkiluku 32 121. Varsinaisen Elassónan kaupungin väkiluku on 7 338 (vuonna 2011).


title: Elassóna

text: Elassóna sijaitsee Thessalian pohjoisosassa. Nykyinen Elassónan kunta muodostui, kun Elassóna, Antichásia, Karyá, Livádi, Ólympos, Potamiá, Sarantáporo, Tsarítsani ja Verdikoúsa yhdistyivät vuoden 2011 alussa Kallikrates-suunnitelman mukaisesti.


title: Elassóna

text: Vuoden 2011 kuntauudistuksesta lähtien Elassónan kunta muodostuu yhdeksästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Farkadóna

text: Farkadóna (; ) on Kreikan kaupunki ja samanniminen kunta (Δήμος Φαρκαδόνας, "Dímos Farkadónas"), joka sijaitsee Tríkalan alueyksikössä Thessalian alueella. Koko kunnan pinta-ala on 368,67 neliökilometriä ja väkiluku 13 396. Varsinaisen Farkadónan kaupungin väkiluku on 2 052 (vuonna 2011).


title: Farkadóna

text: Farkadóna sijaitsee Thessalian keskiosissa. Nykyinen Farkadónan kunta muodostui, kun Farkadóna, Oichalía ja Pelinnaíoi yhdistyivät vuoden 2011 alussa Kallikrates-suunnitelman mukaisesti.


title: Farkadóna

text: Vuoden 2011 kuntauudistuksesta lähtien Farkadónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Fársala

text: Fársala (), antiikin Farsalos (, ), on Kreikan kaupunki ja samanniminen kunta (Δήμος Φαρσάλων, "Dímos Farsálon"), joka sijaitsee Lárisan alueyksikössä Thessalian alueella. Koko kunnan pinta-ala on 736,0 neliökilometriä ja väkiluku 18 545. Varsinaisen Fársalan kaupungin väkiluku on 9 298 (vuonna 2011).


title: Fársala

text: Fársala sijaitsee Thessalian eteläosassa. Antiikin Farsalos tunnetaan ennen kaikkea vuonna 48 eaa. käydystä Farsaloksen taistelusta, jossa Julius Caesarin joukot kukistivat Pompeiuksen ja senaatin joukot. Nykyinen Fársalan kunta muodostui, kun Fársala, Enippéas, Nartháki ja Polydámantas yhdistyivät vuoden 2011 alussa Kallikrates-suunnitelman mukaisesti.


title: Fársala

text: Vuoden 2011 kuntauudistuksesta lähtien Fársalan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Kalampáka

text: Kalampáka (; joskus myös "Kalambáka" tai "Kalabáka") on Kreikan kaupunki ja samanniminen kunta (Δήμος Καλαμπάκας, "Dímos Kalampákas"), joka sijaitsee Tríkalan alueyksikössä Thessalian alueella. Koko kunnan pinta-ala on 1 650,2 neliökilometriä ja väkiluku 21 991. Varsinaisen Kalampákan kaupungin väkiluku on 8 330 (vuonna 2011).


title: Kalampáka

text: Kalampáka sijaitsee Thessalian luoteisosassa. Nykyinen Kalampákan kunta muodostui, kun Kalampáka, Aspropótamos, Chásia, Kastaniá, Kleinó, Malakási, Tymfaía ja Vasilikí yhdistyivät vuoden 2011 alussa Kallikrates-suunnitelman mukaisesti. Kunta tunnetaan ennen kaikkea sen alueella sijaitsevasta Meteoran luonto- ja luostarialueesta, joka on Unescon maailmanperintökohde.


title: Kalampáka

text: Vuoden 2011 kuntauudistuksesta lähtien Kalampákan kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Ryan Bayley

text: Ryan Neville Bayley (s. 9. maaliskuuta 1982 Subiaco, Länsi-Australia) on australialainen ratapyöräilijä. Hän on maailmanmestari ja kaksinkertainen olympiavoittaja. Hän edusti aktiiviurallaan Midland Cycling Clubia ja Perth Comets/Albany Cycling Clubia. Hän on pituudeltaan 182 cm.


title: Ryan Bayley

text: Bayley voitti Ateenan olympialaisissa 2004 kultaa eräajossa ja keirinissä sekä sijoittui joukkuesprintissä neljänneksi. Pekingin olympialaisissa 2008 hän oli neljäs joukkuesprintissä, kahdeksas keirinissä ja yhdestoista eräajossa.


title: Ryan Bayley

text: Bayley voitti keirin-ajon maailmanmestaruuden 2001. Joukkuesprintissä hän sai MM-hopeaa 2001 ja 2002 ja pronssia 2006 sekä eräajossa MM-pronssia 2004. Hän voitti nuorten maailmanmestaruuden eräajossa ja joukkuesprintissä 2000. Kansainyhteisön kisoissa hän saavutti Manchesterissa 2002 kultaa eräajossa ja joukkuesprintissä sekä Melbournessa 2006 kultaa eräajossa ja keirinissä ja pronssia joukkuesprintissä.


title: Ryan Bayley

text: Bayley voitti Oseanian kisoissa kultaa eräajossa ja keirinissä 2005. Oseanian-mestaruuden hän voitti eräajossa ja joukkuesprintissä 2007.


title: Alvis Saracen

text: Alvis Saracen ("FV603") on brittiläinen panssaroitu miehistönkuljetusajoneuvo eli lyhennettynä "APC" ("Armoured Personnel Carrier"). Ajoneuvotyypin valmistaja on Alvis Vickers. 6x6 pyöräajoneuvoa käytettiin paljon partiontitehtäviin Pohjois-Irlannissa, silloin kun Pohjois-Irlannin kriisi vallitsi. Ajoneuvo käytti 190 hv (119 kW) tehoista Rolls-Roycen 8-sylinteristä bensiinimoottoria ja se ylti 72 km/h:n enimmäiseen tienopeuteen. Maastossa huippunopeus oli noin 30 km/h. Vaunun miehistö- ja kuljetuskapasiteetti oli 2+10. Aseistuksena toimi 2x 7,62 mm (0.30 in) konekiväärit.


title: Alvis Saracen

text: Tätä ajoneuvotyyppiä käytettiin lisäksi useissa muissa maissa kuten Australiassa. Ajoneuvo kehiteltiin 1950-luvulla ja se oli vuoteen 1952 mennessä aktiivikäytössä Britannian armeijalla. Toinen vastaavanlainen, eli saman tyypin 6x6 panssaroitu pyöräajoneuvo oli Alvis Saladin - mutta toisenlaisiin käyttötarkoituksiin kuten tiedustelutoimintaan. Tämän ajoneuvon syrjäytti vähitellen myöhempänä 1960-luvulta alkaen, liikkumiskykyisempi eli maastokelpoisempi FV 432 "Trojan".


title: Kilelér

text: Kilelér () on Kreikan kylä ja samanniminen kunta (Δήμος Κιλελέρ, "Dímos Kilelér"), joka sijaitsee Lárisan alueyksikössä Thessalian alueella. Koko kunnan pinta-ala on 975,3 neliökilometriä ja väkiluku 20 854. Varsinaisen Kilelérin kylän väkiluku on 481 (vuonna 2011). Kunnan kuntakeskus on Níkaia.


title: Kilelér

text: Kylän turkkilaisperäisen nimen vanhempi muoto oli "Kioulelér" (Κιουλελέρ). Nimi muutettiin Kilelériksi vuonna 1912. Vuonna 1919 nimeksi muutettiin kreikkalainen "Kypséli" (Κυψέλη), mutta nimi Kilelér palautettiin vuonna 1985. Nykyinen Kilelérin kunta muodostui, kun Kilelér, Arménio, Krannónas, Níkaia ja Platýkampos yhdistyivät vuoden 2011 alussa Kallikrates-suunnitelman mukaisesti.


title: Kilelér

text: Vuoden 2011 kuntauudistuksesta lähtien Kilelérin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Humberto Delgado

text: Humberto Da Silva Delgado [ũˈbɛɾtu dɛɫˈɡadu] (5. toukokuuta 1906 Torres Novas, Portugali – 13. helmikuuta 1965  Villanueva del Fresno, Espanja) oli portugalilainen kenraali ja poliitikko. Delgado oli alun perin António de Oliveira Salazarin diktatuurin innokas kannattaja, mutta toimittuaan Portugalin suurlähetystön sotilasattašeana Kanadassa ja Washingtonissa hän kääntyi tätä vastaan ja ryhtyi ajamaan demokratian palauttamista maahan. Toimiessaan Portugalin siviili-ilmailuviraston johtajana hän asettui ehdolle vuoden 1958 presidentinvaalissa, mutta sai vilpilliseksi väitetyssä ääntenlaskennassa vain 25 prosenttia äänistä ja hävisi diktatuurihallinnon ehdokkaalle, amiraali Américo Deus Tomásille. Delgado joutui hakemaan turvapaikkaa Brasilian Lissabonin-lähetystöstä ja siirtyi sitä kautta maanpakoon Brasiliaan, josta käsin hän vastusti Salazarin diktatuuria.


title: Humberto Delgado

text: Helmikuussa 1965 Delgado yritti palata Brasiliasta salaa Espanjan kautta Portugaliin, mutta Portugalin turvallisuuspoliisin PIDE:n agentit murhasivat hänet Villanueva del Fresnon kylässä, viiden kilometrin päästä Portugalin rajalta.


title: Humberto Delgado

text: Bruno De Almeida ohjasi vuonna 2012 elokuvan "Operação Outono", joka kertoo Delgadon viimeisistä vaiheista hänen yrittäessään paluuta kotimaahansa.


title: Nancy Astor

text: Nancy Witcher Astor (o.s. Langhorne; 19. toukokuuta 1879 Danville, Virginia, Yhdysvallat – 2. toukokuuta 1964 Grimsthorpe Castle, Lincolnshire, Yhdistynyt kuningaskunta) oli Britannian ensimmäinen kansanedustajana toiminut nainen.


title: Nancy Astor

text: Nancy Withcerin toinen aviomies oli Waldorf Astor. Kun tämä peri isansä aatelisarvon ja siten menetti paikkansa Plymouthin edustajana alahuoneessa, Nancy asettui unionistien ehdokkaaksi ja sai paikan murskaavalla ääntenenemmistöllä vuoden 1919 vaaleissa. Ennen Nancy Astoria parlamenttiin oli valittu irlantilainen Constance Markievicz, mutta hän oli valintansa aikaan vankilassa eikä ottanut paikkaa vastaan.


title: Nancy Astor

text: Kansanedustajana Nancy Astor toimi ennen kaikkea naisten ja lasten aseman parantamiseksi sekä koulutuksen ja raittiuden puolesta.


title: Nancy Astor

text: Nancy Astorista on laadittu elämäkerta ja televisiosarja vuonna 1982.


title: Límni Plastíra

text: Límni Plastíra ( eli Δήμος Λίμνης Πλαστήρα, "Dímos Límnis Plastíra") on Kreikan kunta, joka sijaitsee Kardítsan alueyksikössä Thessalian alueella. Kunnan pinta-ala on 195,2 neliökilometriä ja väkiluku 4 635 (vuonna 2011). Kunnan kuntakeskus on Morfovoúni.


title: Límni Plastíra

text: Límni Plastíra, "Plastíras-järvi", on nimetty sen alueella sijaitsevan Plastíras-tekojärven mukaan. Kunta sijaitsee Thessalian lounaisosassa. Límni Plastíran kunta syntyi, kun kunnat Nevrópoli Agráfon ja Plastíras yhdistyivät vuoden 2011 alussa Kallikrates-suunnitelman mukaisesti.


title: Límni Plastíra

text: Vuoden 2011 kuntauudistuksesta lähtien Límni Plastíran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kyläyhdyskunnat ja asutukset ovat:


title: Mouzáki

text: Mouzáki (; kath. Μουζάκιον, "Mouzákion") on Kreikan kylä ja samanniminen kunta (Δήμος Μουζακίου, "Dímos Mouzakíou"), joka sijaitsee Kardítsan alueyksikössä Thessalian alueella. Koko kunnan pinta-ala on 307,8 neliökilometriä ja väkiluku 13 122. Varsinaisen Mouzákin kylän väkiluku on 1 961 (vuonna 2011).


title: Mouzáki

text: Mouzáki sijaitsee Thessalian lounaisosassa. Nykyinen Mouzákin kunta muodostui, kun Mouzáki, Ithómi ja Pámisos yhdistyivät vuoden 2011 alussa Kallikrates-suunnitelman mukaisesti.


title: Mouzáki

text: Vuoden 2011 kuntauudistuksesta lähtien Mouzákin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Notió Pílio

text: Notió Pílio ( eli Δήμος Νοτίου Πηλίου, "Dímos Notíou Pilíou") on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 369,4 neliökilometriä ja väkiluku 10 216 (vuonna 2011). Kunnan kuntakeskus on Argalastí.


title: Notió Pílio

text: Notió Pílio, "Eteläinen Pelion", sijaitsee Thessalian kaakkoisosassa ja käsittää koko Pagasitikoslahden ympäri kiertyvän Pílion niemimaan. Kuntaan kuuluvat saaret Alatás ja Palaió Tríkeri. Notió Pílion kunta syntyi, kun Afétes, Argalastí, Miliés, Sipiáda ja Tríkeri yhdistyivät vuoden 2011 alussa Kallikrates-suunnitelman mukaisesti.


title: Notió Pílio

text: Vuoden 2011 kuntauudistuksesta lähtien Notió Pílion kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Quicksilver Messenger Service

text: Quicksilver Messenger Service (joskus käytetään yksinkertaisesti nimitystä Quicksilver) on yhdysvaltalainen psykedeelinen rockyhtye, joka perustettiin vuonna 1965 San Franciscossa. Heidän kuuluisin ja suurin hittinsä on single "Fresh Air" (albumilta Just for Love), joka julkaistiin vuonna 1970.


title: Bloons Tower Defense

text: Bloons Tower Defense (lyhennettynä Bloons TD) on Ninja Kiwin kehittämä sarja tornipuolustuspelejä. Pelisarjan ensimmäinen osa, "Bloons Tower Defense" julkaistiin vuonna 2007 selaimeen. Pelejä on myöhemmin julkaistu myös Androidille, iOS:lle, PlayStation Portablelle ja Nintendo DSille sekä Windows Phonelle.


title: Bloons Tower Defense

text: Pelisarjan peleissä ideana on tuhota kaikki kentän läpi lentävät ilmapallot estääkseen niiden pääsemästä pois radalta. Pelaajan tulee asettaa radan varsille erilaisia asioita, jotka alkavat tuhota palloja. Pelaaja voi esimerkiksi asettaa tikkoja heitteleviä apinoita, bumerangeja heitteleviä apinoita tai kanuunoita. Myös radalle voi asettaa erilaisia esteitä, kuten piikkejä. Vaikeustaso kasvaa hiljalleen. Pelaaja saa rahaa jokaisesta poksauttamastaan pallosta sekä kierroksen läpäisemisestä. Rahalla voi ostaa uusia esteitä ja päivittää jo olemassa olevia.


title: Palamás

text: Palamás () on Kreikan kaupunki ja samanniminen kunta (Δήμος Παλαμά, "Dímos Palamá"), joka sijaitsee Kardítsan alueyksikössä Thessalian alueella. Koko kunnan pinta-ala on 383,2 neliökilometriä ja väkiluku 16 726. Varsinaisen Palamáksen kaupungin väkiluku on 5 745 (vuonna 2011).


title: Palamás

text: Palamás sijaitsee Thessalian keskiosissa. Nykyinen Palamáksen kunta muodostui, kun Palamás, Fýllo ja Séllana yhdistyivät vuoden 2011 alussa Kallikrates-suunnitelman mukaisesti.


title: Palamás

text: Vuoden 2011 kuntauudistuksesta lähtien Palamáksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Pýli (Tríkala)

text: Pýli () on Kreikan kylä ja samanniminen kunta (Δήμος Πύλης, "Dímos Pýlis"), joka sijaitsee Tríkalan alueyksikössä Thessalian alueella. Koko kunnan pinta-ala on 747,7 neliökilometriä ja väkiluku 14 343. Varsinaisen Pýlin kylän väkiluku on 1 873 (vuonna 2011).


title: Pýli (Tríkala)

text: Pýli sijaitsee Thessalian länsiosassa. Nykyinen Pýlin kunta muodostui, kun Pýli, Aíthikes, Gómfoi, Myrófyllo, Neráida, Piáleia ja Píndos yhdistyivät vuoden 2011 alussa Kallikrates-suunnitelman mukaisesti.


title: Pýli (Tríkala)

text: Vuoden 2011 kuntauudistuksesta lähtien Pýlin kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Rígas Feraíos (kunta)

text: Rígas Feraíos ( eli Δήμος Ρήγα Φεραίου, "Dímos Ríga Feraíou") on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 549,8 neliökilometriä ja väkiluku 10 922 (vuonna 2011). Kunnan kuntakeskus on Velestíno.


title: Rígas Feraíos (kunta)

text: Rígas Feraíoksen kunta sijaitsee Thessalian itäosassa. Kunta syntyi, kun Ferés, Kárla ja Keramídi yhdistyivät vuoden 2011 alussa Kallikrates-suunnitelman mukaisesti. Kunta on nimetty Kreikan vapaussodan sankari Rígas Feraíoksen mukaan.


title: Rígas Feraíos (kunta)

text: Vuoden 2011 kuntauudistuksesta lähtien Rígas Feraíoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Skiáthos (kunta)

text: Skiáthos ( eli Δήμος Σκιάθου, "Dímos Skiáthou") on Kreikan kunta, joka sijaitsee Sporadien alueyksikössä Thessalian alueella. Kunnan pinta-ala on 49,898 neliökilometriä ja väkiluku 6 088 (vuonna 2011). Kunnan kuntakeskus on Skiáthoksen kaupunki eli Chóra.


title: Skiáthos (kunta)

text: Skiáthoksen kunta käsittää koko Skiáthoksen saaren. Sen lisäksi kuntaan kuuluvat pienemmät, asumattomat saaret Arkó, Aspronísi, Maragkós, Répio, Sideriádes, Tsougkriá ja Tsougkriáki. Saaret kuuluvat Sporadien saariryhmään ja sijaitsevat Egeanmeressä Pelionin (Pílion) niemimaan ja Skópeloksen saaren välissä.


title: Skiáthos (kunta)

text: Skiáthoksen kunta muodostuu seuraavista kylä- ja kaupunkiyhdyskunnista ja asutuksista:


title: Skópelos (kunta)

text: Skópelos ( eli Δήμος Σκοπέλου, "Dímos Skopélou") on Kreikan kunta, joka sijaitsee Sporadien alueyksikössä Thessalian alueella. Kunnan pinta-ala on 96,229 neliökilometriä ja väkiluku 4 960 (vuonna 2011). Kunnan kuntakeskus on Skópelos.


title: Skópelos (kunta)

text: Skópeloksen kunta käsittää koko Skópeloksen saaren. Sen lisäksi kuntaan kuuluvat pienemmät, asumattomat saaret Ágios Geórgios Skopélou, Dasiá Skopélou ja Mikró. Saaret kuuluvat Sporadien saariryhmään ja sijaitsevat Egeanmeressä Skiáthoksen ja Alónnisoksen saarten välissä.


title: Skópelos (kunta)

text: Skópeloksen kunta muodostuu seuraavista kylä- ja kaupunkiyhdyskunnista ja asutuksista:


title: Sofádes

text: Sofádes () on Kreikan kaupunki ja samanniminen kunta (Δήμος Σοφάδων, "Dímos Sofádon"), joka sijaitsee Kardítsan alueyksikössä Thessalian alueella. Koko kunnan pinta-ala on 728,8 neliökilometriä ja väkiluku 18 864. Varsinaisen Sofádeen kaupungin väkiluku on 5 556 (vuonna 2011).


title: Sofádes

text: Sofádes sijaitsee Thessalian eteläosassa. Nykyinen Sofádeen kunta muodostui, kun Sofádes, Árni, Menelaḯda, Rentína ja Tamásio yhdistyivät vuoden 2011 alussa Kallikrates-suunnitelman mukaisesti.


title: Sofádes

text: Vuoden 2011 kuntauudistuksesta lähtien Sofádeen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Témpi (kunta)

text: Témpi () on Kreikan kylä ja samanniminen kunta (Δήμος Τεμπών, "Dímos Tempón"), joka sijaitsee Lárisan alueyksikössä Thessalian alueella. Koko kunnan pinta-ala on 577,0 neliökilometriä ja väkiluku 13 712. Varsinaisen Témpin kylän väkiluku on 63 (vuonna 2011). Kunnan kuntakeskus on Makrychóri.


title: Témpi (kunta)

text: Témpin kylä ja kunta ovat saaneet nimensä kunnan alueella sijaitsevasta Témpin eli Tempen solasta. Témpin kunta syntyi, kun Ampelákia, Gónnoi, Káto Ólympos, Makrychóri ja Néssonas yhdistyivät vuoden 2011 alussa Kallikrates-suunnitelman mukaisesti.


title: Témpi (kunta)

text: Vuoden 2011 kuntauudistuksesta lähtien Témpin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Týrnavos

text: Týrnavos () on Kreikan kaupunki ja samanniminen kunta (Δήμος Τυρνάβου, "Dímos Tyrnávou"), joka sijaitsee Lárisan alueyksikössä Thessalian alueella. Koko kunnan pinta-ala on 516,3 neliökilometriä ja väkiluku 25 032. Varsinaisen Týrnavoksen kaupungin väkiluku on 11 069 (vuonna 2011).


title: Týrnavos

text: Týrnavoksen kaupunki sijaitsee Thessalian tasangolla hallintoalueen pohjoisosassa. Nykyinen Týrnavoksen kunta muodostui, kun Týrnavos ja Ampelónas yhdistyivät vuoden 2011 alussa Kallikrates-suunnitelman mukaisesti.


title: Týrnavos

text: Vuoden 2011 kuntauudistuksesta lähtien Týrnavoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Will Poulter

text: William Jack "Will" Poulter (s. 28. tammikuuta 1993 Hammersmith, Lontoo, Yhdistynyt kuningaskunta) on englantilainen näyttelijä ja tuottaja. Hänet tunnetaan muun muassa rooleistaan elokuvissa "Son of Rambow" (2007), "" (2010), "Millerit" (2013), ja "Labyrintti" (2014).


title: Will Poulter

text: Vuonna 2014 hänet palkittiin nousevan tähden Baftalla.


title: Zagorá-Mourési

text: Zagorá-Mourési ( eli Δήμος Ζαγοράς-Μουρεσίου, "Dímos Zagorás-Mouresíou") on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 150,5 neliökilometriä ja väkiluku 5 809 (vuonna 2011). Kunnan kuntakeskus on Zagorá.


title: Zagorá-Mourési

text: Zagorá-Mourésin kunta sijaitsee Thessalian itäosassa Pelionin (Pílion) niemimaan itärannikolla. Kunta syntyi, kun kunnat Mourési ja Zagorá yhdistyivät vuoden 2011 alussa Kallikrates-suunnitelman mukaisesti.


title: Zagorá-Mourési

text: Vuoden 2011 kuntauudistuksesta lähtien Zagorá-Mourésin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: St. Clair

text: St. Clair tai Saint Clair voi tarkoittaa:


title: St. Clairin piirikunta

text: St. Clairin piirikunta on neljän piirikunnan nimi:


title: Johannes Dieckmann

text: Johannes Dieckmann (19. tammikuuta 1893 Fischerhude – 22. helmikuuta 1969 Berliini) oli saksalainen poliitikko, joka yleni korkealle Saksan demokraattisen tasavallan valtahierarkiassa. Hän toimi maan kansankamarin puhemiehenä sekä väliaikaisena presidenttinä 1949 ja uudelleen 1960.


title: Johannes Dieckmann

text: Protestanttipapin poika Dieckmann opiskeli taloustiedettä ja filologiaa Berliinissä, Gießenissä, Göttingenissä ja Freiburgissa. Vuonna 1953 hän sai lakitieteen kunniatohtorin arvon Leipzigin yliopistossa.


title: Johannes Dieckmann

text: Vuosina 1919–1933 hän oli Saksan kansanpuolueen (DVP) palveluksessa muun muassa toimittajana. Hitlerin valtakaudella Dieckmann toimi polttoainealan yrityksissä ja hiilitalousjärjestön johtajana, ja sodan jälkeen hän oli perustamassa Itä-Saksaan liberaalis-demokraattista puoluetta. Toimittuaan monissa hallintotehtävissä, muun muassa Saksin oikeusministerinä, Dieckmann sai nimityksen kansankamarin puhemieheksi. Tätä tehtävää hän hoiti vuodesta 1949 aina 1960-luvulle saakka.


title: Jevgeni Ossinovski

text: Jevgeni Olegovitš Ossinovski (, s. 15. maaliskuuta 1986 Kohtla-Järve) on virolainen poliitikko, joka on toiminut Viron sosiaalidemokraattisen puolueen puheenjohtajana kesäkuusta 2015. Aiemmin hän on ollut opetus- ja tiedeministerinä 2014–2015 sekä terveys- ja työministerinä 2015–2018. Ossinovski on Viron ensimmäinen venäläistaustainen ministeri neuvostoaikojen jälkeen. Riigikoguun Ossinovski valittiin ensimmäisen kerran vuoden 2011 vaaleissa.


title: Jevgeni Ossinovski

text: Ossinovski valittiin opetusministeriksi Reformipuolueen Taavi Rõivasin muodostaessa hallituksen sosiaalidemokraattien kanssa maaliskuussa 2014. Ossinovskin vaikutuksesta vanhemman venäjänkielisen väestön kansalaisuuskokeen kielitaitovaatimuksia lievennettiin. Opetusministerinä hän myös kiinnitti huomiota venäjänkielisten koulujen vironkielisen opetuksen puutteisiin.


title: Jevgeni Ossinovski

text: Maaliskuun 2015 vaalien jälkeen opetusministerin paikka meni Reformipuolueen Jürgen Ligille, joka oli aiemmin joutunut eroamaan edellisestä hallituksesta hyökättyään Ossinovskia vastaan keskustelussa sosiaalisessa mediassa.


title: Jevgeni Ossinovski

text: Vaalien jälkeisen hallituksen muodostivat Reformipuolue, sosiaalidemokraatit ja Isänmaan ja Res Publican liitto. Hallituksen ensimmäisenä päivänä Ossinovski hiillosti pääministeri Taavi Rõivasta tämän otettua ministeriksi uuteen hallitukseen aiemmin Reformipuolueen rahoitusskandaalin vuoksi eroamaan joutuneen Kristen Michalin. Ossinovski oli myös ainoa hallituspuolueiden jäsen, joka ei tukenut Rõivasia pidättäytyen äänestämästä.


title: Jevgeni Ossinovski

text: Ossinovski ilmoitti toukokuun 2015 alussa haastavansa kesäkuun alun puoluekokouksessa Sven Mikserin sosiaalidemokraattien puheenjohtajana. Ossinovski oli ilmaissut julkisesti tyytymättömyytensä hallituspuolueiden solmimaan koalitiosopimukseen, ja kertoi haluavansa avata sen muutoksille. Vain vähän ennen puoluekokousta Mikser ilmoitti vetäytyvänsä äänestyksestä, minkä jälkeen sosiaalidemokraatit valitsivat Ossinovskin puolueen uudeksi puheenjohtajaksi äänin 443–39.


title: Jevgeni Ossinovski

text: Vuoden 2019 vaalien lähestyessä Ossinovski tiedotti huhtikuussa 2018 jättävänsä ministerintehtävät, jotta voisi keskittyä täysin puolueen toimintaan.


title: Jevgeni Ossinovski

text: Ossinovski on venäläisen isän ja virolaisen äidin esikoislapsi. Hänen isänsä Oleg Ossinovski on Viron rikkaimpia liikemiehiä. Ossinovskilla on yhdessä puolisonsa Triinun kanssa kaksi lasta: marraskuussa 2014 syntynyt poika ja marraskuussa 2016 syntynyt tytär.


title: Jevgeni Ossinovski

text: Ossinovski on suorittanut "Master of Science" -tutkinnon London School of Economicsissa sekä "Master of Arts" -tutkinnon mannermaisesta filosofiasta Warwickin yliopistossa. Hänellä on myös kandidaatin tutkinto filosofiasta Tarton yliopistossa. Hän puhuu venäjän ja viron lisäksi sujuvasti englantia ja jonkin verran ranskaa.


title: Lori-Ann Muenzer

text: Lori-Ann Muenzer (s. 21. toukokuuta 1966 Toronto) on kanadalainen ratapyöräilyn olympiavoittaja. Hän edusti aktiiviurallaan Juventus Cycling Clubia ja Edmonton AB -seuraa. Hän on pituudeltaan 175 cm.


title: Lori-Ann Muenzer

text: Muenzer voitti Ateenan olympialaisissa 2004 kultaa eräajossa ja oli seitsemäs 500 metrin aika-ajossa. Sydneyn olympialaisissa 2000 hän sijoittui 500 metrin aika-ajossa 13:nneksi.


title: Lori-Ann Muenzer

text: Muenzer saavutti MM-kilpailuissa eräajossa hopeaa 2000 ja pronssia 2001 ja 2004 sekä 500 metrin aika-ajossa hopeaa 2001. Kansainyhteisön kisoissa hän sai eräajossa hopeaa 2002 ja pronssia 1998 sekä 500 metrin aika-ajossa pronssia 2002..


title: Aécio Neves

text: Aécio Neves da Cunha (s. 10. maaliskuuta 1960 Belo Horizonte) on brasilialainen ekonomi, poliitikko ja Brasilian sosiaalidemokraattisen puolueen presidentti. Neves toimi Minas Geraisin kuvernöörinä vuodet 2003-2010 ja kuuluu nykyisin maan senaattiin.


title: Aécio Neves

text: Vuonna 2014 Neves oli puolueensa ehdokkaana presidentinvaaleissa. Entinen presidentti Fernando Henrique Cardoso nimitti hänet tähän tehtävään. Hän hävisi lokakuussa 2014 toisella kierroksella vaalit äärimmäisen niukasti istuvalle presidentille Dilma Rousseffille, joka sai 51 prosenttia annetuista äänistä.


title: Aécio Neves

text: Aécio Neves on naimisissa ja hänellä on nykyisestä avioliitostaan kaksoset, jotka syntyivät syksyllä 2014.


title: Sorvali (Viipuri)

text: Sorvali (myös Sorvalinsaari, , "Gvardeiskij") on Viipurinlahden saari ja samanniminen entinen Viipurin suomalainen kaupunginosa. Se sijaitsee suurikokoisemman Linnasaaren lounaispuolella, josta Sorvalin erottaa lähes umpeen maatunut Saunalahti. Lännessä saaren erottaa mantereesta Kivisillansalmi, jonka kautta kulkee Saimaan kanavalle johtava laivaväylä.


title: Sorvali (Viipuri)

text: Sorvalin maa-alueet kuuluivat alun perin Monrepos'n kartanolle, jonka omistaja paroni Ludwig Heinrich von Nicolay luovutti saaresta tonttimaata 1700-luvun lopulla. Vuonna 1798 saaren itäosaan perustettiin Sorvalin hautausmaa, jossa kaikilla kaupungin kirkkokunnilla ja etnisillä ryhmillä oli omat alueet. Hautausmaan ortodoksisessa osassa sijaitsi vuonna 1888 rakennettu Uspenskin kirkko, joka tuhoutui jatkosodassa. Sorvalin länsipuoli oli varattu sotilaskäyttöön ja sinne rakennettiin pieni linnoitus vuosina 1856–1866. Kasarmialue valmistui linnoituksen sisäpuolelle juuri ensimmäisen maailmansodan kynnyksellä. Tuolloin kaupunginosassa oli jo yli 2 000 asukasta. Sorvali kuului pitkään Viipurin maalaiskuntaan ja liitettiin osaksi kaupunkia vasta vuonna 1933.


title: Sorvali (Viipuri)

text: Vuoden 1930 väestönlaskennassa Sorvalissa oli 3 496 asukasta, joista 3 268 oli suomenkielisiä, 20 ruotsinkielisiä ja 208 muunkielisiä.


title: Sorvali (Viipuri)

text: Sorvalissa toimi myös menestynyt urheiluseura Sorvalin Veikot.


title: Sorvali (Viipuri)

text:
Sorvalin saaren kautta oli vanhastaan kulkenut idästä päin läntisempään Suomeen johtanut maantie. Linnasaareen sen yhdisti pitkään saaren pohjoisosassa sijainnut kivisilta, kunnes vuonna 1868 itärannalle valmistui Sorvalin ja
Neitsytniemen välinen silta. Vuonna 1870 valmistunut Riihimäki–Pietari-rata kulki alun perin Sorvalin pohjoisosan kautta ja samalla saari sai myös oman pysäkin. Nykyään Sorvalissa ei enää ole rautatietä, mutta saaren läpi kulkee Viipurin keskustasta E18-valtatielle johtava maantie.


title: Laurent Aïello

text: Laurent Aïello (s. 23. toukokuuta 1969 Fontenay-aux-Roses) on ranskalainen entinen kilpa-autoilija.


title: Laurent Aïello

text: Aïello voitti vuonna 1998 Le Mansin 24 tunnin ajon tehdastallin Porschella yhdessä Allan McNishin sekä Stephane Ortellin kanssa. Seuraavana vuonna Aïello vei nimiinsä BTCC-sarjan mestaruuden ainoalla BTCC-kaudellaan.


title: Laurent Aïello

text: Vuonna 2002 Aïello voitti Audilla DTM-sarjan mestaruuden. Hän lopetti aktiiviuransa kauden 2005 jälkeen.


title: Chris Tanev

text: Christopher "Chris" Tanev (s. 20. joulukuuta 1989) on kanadalainen jääkiekkoilija, joka pelaa NHL-seura Vancouver Canucksissa. Häntä ei olla varattu NHL:ään.


title: Chris Tanev

text: Tanev pelasi OPJHL:ssä kolmen kauden ajan. Hän aloitti Durham Fury:ssa kaudella 2006–2007, jolloin hän jäi maaleitta, mutta onnistui syöttämään yhdeksän maalia 40 pelaamassaan ottelussa. Seuraavalla kaudella hän pelasi Durham Furyn lisäksi myös Stouffville Spiritissä ja Markham Waxersissa. Kaikissa kolmessa joukkueessa hän teki 49 pelissään kaksi maalia ja syötti 15. Kaudella 2008–2009 hän pelasi Markhamissa, jossa voitti liigan puolustajien pistepörssin tekemällä 41 pistettä 50 pelissä. Hän oli joukkueen varakapteeni. Kauden lopussa hänet nimettiin parhaaksi puolustajaksi.


title: Chris Tanev

text: Kaudella 2009–2010 Tanev siirtyi NCAA:n I-divisioonaan Atlantic Hockey -konfrenenssissa pelaavaan RIT Tigersiin. Hän pelasi joukkueen ensimmäisessä pakkiparissa Dan Ringwaldin kanssa. Hän teki kymmenen maalia ja yhteensä 28 pistettä 41 ottelussa. Hänen plus/miinus -saldonsa oli joukkueen paras, +33. Hänet valittiin kauden aikana kolme kertaa viikon tulokkaaksi, jonka jälkeen hänet kauden loputtua vlittiin vuoden tulokkaaksi ja hänet valittiin kolmanteen tähdistöön. Pudotuspeleissä 2010 Tanev auttoi joukkuetta voittamaan konfrenenssinsa mestaruuden, mutta joukkue kuitenkin hävisi finaaleissa Sacred Heart Pioneersille. NCAA -turnauksessa RIT Tigers tippui semifinaaleissa Wisconsin Badgersille.


title: Chris Tanev

text: NCAA -turnauksen aikana Taneviin iski silmänsä Vancouver Canucksin kykyjenetsijä Dave Gagner, joka oli ollut Tanevin valmentaja tämän harrastaessaan rullakiekkoa. 31. toukokuuta 2010 Tanev teki varaamattomana vapaana agenttina Canucksin kanssa sopimuksen. Myös muun muassa San Jose Sharks, Ottawa Senators ja Columbus Blue Jackets olivat ilmaisseet kiinnostusta Tanevia kohtaan, mutta hän valitsi Canucksin.


title: Chris Tanev

text: Kauden 2010–2011 alussa Tanev teki Canucksin AHL-yhteistyöseura Manitoba Moosessa pelatessaan ensimmäisen ammattilaismaalinsa, kun Moose kohtasi Rochester Americansin 13. marraskuuta 2010. Ensimmäisen kutsun Canucksiin hän sai 16. tammikuuta 2011 Canucksin puolustajien Andrew Albertsin ja Aaron Romen loukkaannuttua. Hän teki NHL-debyyttinsä kaksi päivää myöhemmin Colorado Avalanchea vastaan. Ensimmäisen NHL-pisteensä hän sai oltuaan toinen syöttäjä Dan Hamhuisin tekemässä ylivoimamaalissa 24. tammikuuta 2011, kun Canucks voitti Dallas Starsin 7–1.


title: Chris Tanev

text: 31. maaliskuuta 2011 Tanev sai ylävartalovamman Los Angeles Kingsin Kyle Cliffordin taklattua hänet pää edellä laitaa päin. Hän palasi kaukaloon 7. huhtikuuta Moosen paidassa. Tanev pelasi 29 NHL-ottelussa keskimäärin 13 minuuttia per ottelu syöttäen yhden maalin. Kauden 2010–2011 AHL:ssä päättäneen Tanevin tilastoihin kertyi 39 ottelua, joissa teki yhden maalin ja syötti kahdeksan. 14 pudotuspeliottelussa hän teki yhden maalin ja syötti kaksi, kun Moose tippui toisella kierroksella. Moosen tiputtua Tanev kutsuttiin Canucksiin auttamaan joukkuetta pudotuspeleissä. 22. toukokuuta 2011 Tanev pelasi ensimmäisen ottelunsa pudotuspeleissä. Canucks pääsi pudotuspeissä aina Stanley Cup -finaaleihin asti Boston Bruinsia vastaan. Tanev pelasi sarjan kolmessa viimeisessä ottelussa joukkueen hävitessä kolmessa ottelussa.


title: Chris Tanev

text: 4. helmikuuta 2013 Tanev teki ensimmäisen NHL-maalinsa ohittaessaan Edmonton Oilersin maalivahti Devan Dubnykin.


title: Héctor Barberá

text: Héctor Barberá Vall (s. 2. marraskuuta 1986 Dos Aguas) on espanjalainen ratamoottoripyöräilijä.


title: Héctor Barberá

text: Barberá debytoi 125-kuutioisten MM-sarjassa kaudella 2002. Kaudella 2003 hän sijoittui luokan kolmanneksi, ja vuotta myöhemmin pykälää ylemmäs toiselle sijalle. 250-kuutioisiin hän siirtyi kaudeksi 2005, ja MotoGP-luokkaan kaudelle 2010.


title: Héctor Barberá

text: Kaudella 2014 Barberá ajaa MotoGP-luokassa Avantia Racing -yksityistallin pyörällä.


title: C. Douglas Dillon

text: Clarence Douglas Dillon (21. elokuuta 1909 Geneve, Sveitsi – 10. tammikuuta 2003 New York) oli yhdysvaltalainen republikaanipoliitikko ja diplomaatti. Hän toimi puoluekannastaan huolimatta maan valtiovarainministerinä demokraattipresidenttien John F. Kennedy ja Lyndon B. Johnson presidenttikausilla 1960-luvulla.


title: C. Douglas Dillon

text: Sveitsissä syntynyt Dillon sai jo nuorena perusteellisen koulutuksen finanssikysymyksissä, etenkin Yhdysvaltojen ja Euroopan välisistä talousasioissa. Toisen maailmansodan aikana hän palveli laivastossa. Sodan jälkeen presidentti Harry S. Truman käytti häntä neuvonantajanaan. Vuonna 1953 Dillon nimitettiin suurlähettilääksi Pariisiin ja vuonna 1958 ulkoministeriön alivaltiosihteeriksi ("undersecretary") talouskysymyksissä. Vuosina 1961–1965 hän toimi valtiovarainministerinä, koska Kennedy katsoi ettei Dillon ollut osallistunut republikaanina puoluepoliittiseen toimintaan.


title: C. Douglas Dillon

text: C. Douglas Dillon oli varakkaan investointipankkiirin Clarence Dillonin poika ja mukana myös perheyrityksessä Dillon, Read & Co. Perheen sukujuuret juontavat Puolaan, josta isoisä Samuel Lapowski lähti köyhyyttä pakoon Amerikkaan. Clarence-isä otti sukunimekseen Dillon, joka oli hänen isoäitinsä tyttönimi ja edusti skottilaista aatelissukua.


title: C. Douglas Dillon

text: C. Douglas Dillon toimi myös Metropolitan Museum of Art -taidemuseon johdossa. Hän oli naimisissa vuosina 1931–1982 Phyllis Chess Ellsworthin kanssa, ja he saivat kaksi tytärtä. Leskeksi jäätyään Dillon avioitui 1983 Susan Sagen kanssa.


title: Shraddha Kapoor

text: Shraddha Kapoor (s. 3. maaliskuuta 1989 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän aloitti uransa sivuroolilla ryöstöelokuvassa "Teen Patti" (2010), ja näytteli ensimmäistä päärooliaan draamakomediassa "Luv Ka The End" (2011). Hän teki läpimurtonsa ja sai parhaan naispääosan Filmfare Awards -ehdokkuuden roolistaan menestyneessä romanttisessa draamassa "Aashiqui 2" (2013). Myöhemmin hän näytteli kriitikoiden ylistämässä draamassa "Haider" (2014), sekä hänen menestyneimpiin elokuviinsa kuuluvissa trillerissä "Ek Villain" (2014) ja tanssielokuvassa "ABCD 2" (2015).


title: Shraddha Kapoor

text: Kapoor on etniseltä taustaltaan isänsä puolelta punjabi ja äitinsä puolelta marathi. Kapoorin perheestä hänen vanhempansa Shakti Kapoor ja Shivangi Kapoor (o.s. Kolhapure), vanhempi veljensä Siddhanth Kapoor sekä tätinsä Padmini Kolhapure ja Tejaswini Kolhapure ovat näytelleet hindinkielisissä elokuvissa. Kapoor kävi koulunsa Jamnabai Narsee Schoolissa ja American School of Bombayssa. Hän aloitti opinnot Bostonin yliopistossa, mutta jätti ne kesken näyttelijän uran vuoksi.


title: Siniukonkorento

text: Siniukonkorento ("Aeshna juncea") on ukonkorentoihin kuuluva sudenkorento, jota elää lähes koko Euraasiassa.


title: Siniukonkorento

text: Siniukonkorento on ulkonäöltään erityisesti suo-, iso- ja rannikkoukonkorennon kaltainen. Eniten näistä siniukonkorento muistuttaa suoukonkorentoa ja vähiten rannikkoukonkorentoa. Lajeja ei välttämättä erota selkeästi yksittäisen tuntomerkin perusteella.


title: Siniukonkorento

text: Korennon tumman keskiruumiin sivuilla on kaksi vaaleaa viivaa. Viivojen yhteenlaskettu leveys on tavallisesti niiden välisen alueen leveyttä pienempi. Useimmiten viivoista etummainen kapenee ylöspäin. Lajin päässä silmien taustapuolella on yleensä pienet keltaiset pilkut. Suoukonkorennolla ei ole näitä pilkkuja. Koiraalla on pieni ja teräväreunainen vaalea kuviointi takaruumiin kolmannessa jaokkeessa lähellä keskiruumista. Lajin naaras eroaa lähisukuisista lajeista myös perälisäkkeidensä perusteella. Ne ovat päältä katsoen kapeammat ja sivulta katsoen leveämmät kuin suoukonkorennon vastaavat.


title: Siniukonkorento

text: Lajilla on 48–59 mm pitkä takaruumis, ja takasiipi on 41–50 mm pitkä. Koko erottaa lajin suurikokoisemmista iso- ja rannikkoukonkorennosta.


title: Siniukonkorento

text: Suomessa siniukonkorennon aikuisia yksilöitä tavataan kesäkuun puolivälistä lokakuun puoliväliin. Päälentoaika on heinäkuun alkupuolelta syyskuun alkuun.


title: Siniukonkorento

text: Lajin yksilöillä on tapana saalistaa myöhäänkin iltaisin.


title: Siniukonkorento

text: Siniukonkorentoa elää laajalla alueella holarktisella alueella. Levinneisyysalue ulottuu Britanniasta Pohjois-Amerikkaan, jossa elää erillinen alalaji. Laji on Pohjois-Euroopassa, Siperiassa ja Pohjois-Amerikassa yleinen ja laajalle levinnyt. Keski- ja Etelä-Euroopassa se on harvinaisempi ja elää lähinnä vuoristoissa. Siniukonkorentoa tavataan hyvin yleisenä koko Suomessa.


title: Siniukonkorento

text: Laji elää miltei minkälaisissa vesistöissä hyvänsä. Suomessa tavallisimpia elinympäristöjä ovat järvenlahdet ja suolammet, joilla on paljon kasvillisuutta.


title: Augustus John

text: Augustus Edwin John (4. tammikuuta 1878 – 31. lokakuuta 1961) oli walesilainen taidemaalari ja graafikko. Hän matkusteli Ranskassa, Hollannissa ja Belgiassa ja sai vaikutteita Rembrandtilta, El Grecolta ja postimpressionisteilta sekä Rubensilta. Johnista tuli arvostettu muotokuvamaalari. Hän maalasi 1920-luvulla muotokuvia aikansa kuuluisuuksista, kuten George Bernard Shaw’sta ja T. E. Lawrencesta.


title: Augustus John

text: Johnilla oli värikäs persoonallisuus ja boheemi elämäntyyli. Hän ihaili romanikulttuuria ja vietti aikaansa kierrellen romanien mukana Walesissa, Irlannissa ja Dorsetissa.


title: Kansanrintama (Ukraina)

text: Kansanrintama () on ukrainalainen puolue, jonka Arseni Jatsenjuk ja Oleksandr Turtšynov perustivat 31. maaliskuuta 2014. Puolue nousi 82 edustajallaan Ukrainan toiseksi suurimmaksi puolueeksi Ukrainan parlamenttivaaleissa 2014. Puolueesta oli tulossa keskeinen hallituspuolue ja sen puheenjohtaja Arseni Jatsenjukista maan pääministeri.


title: Kansanrintama (Ukraina)

text: Ukrainan lokakuun 2014 ylimääräisissä parlamenttivaaleissa Kansanrintama-puolue ja Petro Porošenkon blokki saivat eniten ääniä. Valtakunnallisella listallaan Kansanrintama sai suurimman ääniosuuden (22,14 % annetuista äänistä) ja enemmän kansanedustajia (64 edustajaa) kuin ääniosuudessa niukasti toiseksi jäänyt Petro Porošenkon blokki (21,82 % annetuista äänistä ja 63 edustajaa valtakunnalliselta listalta). Vaalipiireihin keskittynyt Porošenkon blokki keräsi kuitenkin vaalipiireistä huomattavasti enemmän kansanedustajia (Kansanrintama 18, Porošenkon blokki 69 kpl). Näin Kansanrintama jäi syksyllä 2014 valitun parlamentin toiseksi suurimmaksi puolueeksi yhteensä 82 kansanedustajallaan.


title: Scott Dixon

text: Scott Ronald Dixon (s. 22. heinäkuuta 1980 Brisbane, Australia) on uusiseelantilainen kilpa-autoilija. Hän on ajanut vuodesta 2002 lähtien IndyCar-sarjassa Chip Ganassi Racing -tallissa, ja on sarjan viisinkertainen mestari vuosilta 2003, 2008, 2013, 2015 ja 2018.


title: Scott Dixon

text: Legendaarisen Indy 500 -kilpailun Dixon on voittanut kerran, vuonna 2008. Daytonan 24 tunnin ajon Dixon on voittanut osana Ganassin tallia kahdesti, vuosina 2006 ja 2008.


title: Scott Dixon

text: Dixon testasi Williams-tallin F1-autoa kolmen päivän ajan vuonna 2004.


title: Scott Dixon

text: Dixon on valittu kahdesti Uuden-Seelannin vuoden urheilijaksi, IndyCar-mestaruusvuosina 2008 ja 2013.


title: KK Pieno žvaigždės

text: Krepšinio klubas Pieno žvaigždės on liettualainen koripalloseura Pasvalysista. Se on pelannut Liettuan pääsarja LKL:ssä ja Baltian liigassa.


title: Alex Tagliani

text: Alexandre "Alex" Tagliani (s. 18. lokakuuta 1973 Lachaie, Quebec) on kanadalainen kilpa-autoilija.


title: Alex Tagliani

text: Tagliani on vuodesta 2000 lähtien ajanut IndyCar-sarjassa ja sen edeltäjässä ChampCar-sarjassa. ChampCarissa hän on voittanut yhden kilpailun kaudella 2004.


title: Alex Tagliani

text: Kaudella 2001 Saksan osakilpailussa Lausitzringillä Tagliani törmäsi täydellä vauhdilla radalla poikittain olleeseen Alex Zanardin autoon. Onnettomuuden seurauksena Zanardin molemmat jalat jouduttiin amputoimaan.


title: Alex Tagliani

text: IndyCarin lisäksi Tagliani on kilpaillut myös NASCARin alemmissa luokissa, sekä muutaman kilpailun ajan V8 Supercars -sarjassa Australiassa.


title: Tunnustus – kauneimmat balladit 1971–78

text: Tunnustus – kauneimmat balladit 1971–78 on Jukka Kuoppamäen huhtikuussa 2013 julkaistu kokoelma-albumi. Se sisältää viisitoista levytystä 1970-luvulta sekä yhden uuden kappaleen, ”Tunnustus”. Se nousi Radio Suomen soittolistan kärkeen.


title: Cyrus S. Eaton

text: Cyrus Stephen Eaton (27. joulukuuta 1883 – 9. toukokuuta 1979) oli kanadalaissyntyinen yhdysvaltalainen investointipankkiiri, teollisuusmies ja lahjoittaja, jonka ura kattoi seitsemän vuosikymmentä. Hän oli kylmän sodan äänekäs kriitikko ja yksi kansainvälisen Pugwash-liikkeen rahoittajista ja organisoijista. Liikkeen ensimmäiset rauhankonferenssit järjestettiin hänen kotikylässään Pugwashissa Kanadan Nova Scotian provinssissa.


title: Cyrus S. Eaton

text: Eatonin isä oli maanviljelijä, joka piti Pugwashissa myös kauppaa ja postikonttoria. Eaton lähti opiskelemaan Ontarion provinssin Woodstockiin ja jatkoi sitten baptistien ylläpitämässä McMaster Universityssä Torontossa, jossa hän opiskeli filosofiaa ja taloustiedettä. Hän suoritti bachelor-tutkinnon vuonna 1905.


title: Cyrus S. Eaton

text: Valmistuttuaan Eaton muutti Yhdysvaltojen puolelle Ohion Clevelandiin, jossa sai töitä John D. Rockefellerin omistamasta East Ohio -kaasuyhtiöstä. Parin vuoden jälkeen hän perusti oman kaasuyhtiön Kanadan Manitobaan newyorkilaisten sijoittajien tuella, mutta hanke kariutui pian rahoitusongelmiin. Manitoban viranomaiset halusivat kuitenkin jatkaa jo alkanutta liiketoimintaa, ja Eaton perusti uuden yhtiön, Canada Gas & Electric Corporadionin, josta tuli vuonna 1913 Continental Gas & Electric Corp.


title: Cyrus S. Eaton

text: Eaton asettui taas Clevelandiin 1913 ja alkoi harjoittaa monenlaista yritystoimintaa. Hän meni osakkaaksi Otis & Co. -pankkiin 1916 ja perusti 1926 sijoitusyhtiön Continental Shares, Inc. Seuraavana vuonna syntyi Republic Steel, josta tuli Yhdysvaltojen kolmanneksi suurin teräsyhtiö. Hänen monimutkaisesti organisoitu yritysryhmänsä oli hyvin velkavetoinen, ja 1930-luvun lamassa Eaton menetti valtaosan omaisuudestaan.


title: Cyrus S. Eaton

text: 1940–1950-luvuilla Eaton alkoi taas menestyä liikemiehenä ja eteni Chesapeake and Ohio -rautatieyhtiön ja West Kentucky Coal -yhtiöiden hallitusten puheenjohtajaksi.


title: Cyrus S. Eaton

text: Vuonna 1920 Eaton perusti Clevelandin taidemuseon. Vuonna 1955 hän innostui Bertrand Russellin ja Albert Einsteinin rauhanmanifestista, jonka allekirjoittajina oli yksitoista johtavaa tieteilijää ja älymystön edustajaa. Eaton tarjoutui järjestämään manifestin pohjalta kansainvälisen rauhankonferenssin kotikylässään Kanadan Pugwashissa heinäkuussa 1957.


title: Cyrus S. Eaton

text: Eaton teki lahjoituksia Nova Scotian provinssin koulutuksen kehittämiseksi, suurimpana edunsaajana Acadia-yliopisto, sekä villieläinten suojelualueen perustamiseki provinssin Aspotoganin niemimaalle. Hänen muita avustuskohteitaan olivat McMaster University, NNKY-järjestö, Clevelandin luonnontieteellinen museo ja Case Western Reserve University.


title: Cyrus S. Eaton

text: Eatonin 1950-luvun rauhanpyrkimykset palkittiin neuvostoliittolaisella Leninin rauhanpalkinnolla. Pugwash-liike palkittiin vuonna 1995 Nobelin rauhanpalkinnolla.


title: Cyrus S. Eaton

text: Eaton avioitui 1907 Margaret Housen ja 1957 Anne Kinder Jonesin kanssa. Hän sai seitsemän lasta.


title: Phil Brown (alppihiihtäjä)

text: Phil Brown (s. 9. marraskuuta 1991) on kanadalainen alppihiihtäjä, joka edustaa Craigleith Ski Clubia.


title: Phil Brown (alppihiihtäjä)

text: Vuoden 2011 nuorten MM-kilpailuissa Crans-Montanassa Brown saavutti pronssia alppiyhdistetyssä. Schladmingin MM-kilpailuissa 2013 Brown sijoittui suurpujottelussa 35:nneksi. Sotšin olympialaisissa 2014 Brown sijoittui pujottelussa 20:nneksi ja suurpujottelussa 29:nneksi. Vailin / Beaver Creekin MM-kilpailuissa 2015 Brown saavutti hopeaa joukkuekilpailussa.